λεσβιακή άνοιξη : Ιανουαρίου 2016\n111. Και τώρα, μια από τα ίδια;\nΒλέποντας τις αντιδράσεις κάποιων «αγίων» μετά την ψήφιση του συμφώνου , αλλά και τα αμήχανα αντανακλαστικά των πολιτικών απέναντι σε «ιερά κηρύγματα» , νομίζω, πως από δω και στο εξής, μόνον η κοινωνία μπορεί να σταθεί συνήγορος σε περαιτέρω διεκδικήσεις .\nΜοιάζει σαν πιάστηκαν στον ύπνο οι ακραίοι της εκκλησίας και του εθνικοφασιστικού μπλοκ τούτη τη φορά. Βοήθησε το κλίμα για τον Μηνά Χατζησάββα, η πελατειακή υποκρισία κάποιων δεξιών , που φρόντισαν να απέχουν από την ψήφιση αλλά και η τήρηση χαμηλών τόνων από τους περισσότερους , που ψήφισαν εναντίον.\nΑπό δω και πέρα όμως; Θα περιμένουμε καμιά 20ετία για τον πολιτικό γάμο; Σιγά μην μας τον χαρίσουν! Στο μεταξύ θα δημιουργούνται οικογένειες χωρίς προστασία ,ενώ θα καμαρώνουμε για το πόσες χιλιάδες συμμετείχαν στο κάθε pride..\nΌλοι συμφωνούμε πως το Σύμφωνο αυτό είναι λειψό. Το θετικό είναι πως ανοίγει μια συζήτηση στην ελληνική κοινωνία . Μια συζήτηση για το ,τι είναι σεξουαλικός προσανατολισμός , ταυτότητα φύλου και τι διεκδικούν από την πολιτεία οι gay , οι λεσβίες και οι τρανς και πόσο απαραίτητη είναι η σεξουαλική διαπαιδαγώγηση .\nΠαρένθεση : Ομολογώ , πως κι εγώ, παρόλο που χρησιμοποιώ τον όρο λοατ ή lgbt και γνωρίζω, τι διεκδικούν τρανς , gay και λεσβίες , δεν ξέρω -το εννοώ- , τι διεκδικούν άλλες σεξουαλικότητες. Ειλικρινά, πέρα από το δικαίωμα του αυτοπροσδιορισμού , επί της ουσίας, ζητούν κάτι άλλο από την πολιτεία οι bisexual, όσοι …«αναρωτιούνται για το φύλο τους», οι …«πολυσυντροφικοί» ή όσοι έχουν… «ρευστό φύλο»;\nΤα γράφω αυτά γιατί ακούστηκαν για πρώτη φορά συνετές φωνές, υπέρ των ομοφυλόφιλων και τρανς. Σε εφημερίδες, κανάλια και διαδίκτυο , καλλιτέχνες, πολιτικοί, δημοσιογράφοι και πολλοί πολίτες ,μίλησαν υποστηρικτικά. Τους ακούω και στην καθημερινότητά μου .\nΣτο βίντεο βλέπουμε μια δράση μαθητών επαρχιακού Λυκείου για την ενδοσχολική βία. Οι μαθητές έγραψαν σκετς ,υποδύθηκαν ρόλους κι έστειλαν μηνύματα. Το σενάριο είναι απλό : Μια μαθήτρια , δέχεται επιθέσεις , γιατί έχει δυο μητέρες. Τα περισσότερα σχόλια κάτω από το βίντεο είναι υβριστικά. Ο κόσμος όμως, που ήταν εκεί ,χειροκρότησε ένθερμα.\nΕπειδή λοιπόν για πρώτη φορά γίνονται σημαντικά βήματα κι ο κόσμος αρχίζει να ακούει, μήπως να δούμε και λίγο τι ακριβώς διεκδικούμε; Μήπως να δούμε και ποιοι αναγορεύονται ως εκπρόσωποι της μεγάααλης ομπρέλας που ονομάζεται lgbtqi και δεν συμμαζεύεται; Με τι θα πορευτούμε τώρα μετά το Σύμφωνο; Με φιλάκια διαμαρτυρίας έξω από μπαρ κι εκκλησίες; Η ουσία θα ήταν να διαμαρτύρονται ομάδες straight πολιτών για τις διακρίσεις. Ο στόχος είναι να δούμε τους straight να διαμαρτύρονται για τις επιθέσεις εναντίον των τρανς.\nΜιλάω για αυτό που δεν έχουμε τόσα χρόνια: Ένα μαζικό gay κίνημα με εκπροσώπους που να διαθέτουν μόρφωση , νομική κατάρτιση και διαπραγματευτικές ικανότητες.\nΑναρτήθηκε από les an στις Τρίτη, Ιανουαρίου 05, 2016


Αγίου Γεωργίου 2019: Πότε πέφτει φέτος και γιατί - ΕΚΚΛΗΣΙΑ ONLINE\nΤετάρτη, 24 Απριλίου 2019 20:59\nΑρχική » ΝΕΑ » Αγίου Γεωργίου 2019: Πότε πέφτει φέτος και γιατί\nΦέτος, το Πάσχα γιορτάζεται στις 28 Απριλίου, κι έτσι η γιορτή του Αγίου Γεωργίου θα τιμηθεί στις 29 Απριλίου. Γιατί συμβαίνει αυτό;\nΟι γιορτές που συμπίπτουν τη Μεγάλη Τεσσαρακοστή ή την Μεγάλη Εβδομάδα, όπως για παράδειγμα η γιορτή του Αγίου Γεωργίου ή του Αγίου Μάρκου, μετατίθενται στην Κυριακή πριν από αυτές ή την εβδομάδα της Διακαινησίμου, την εβδομάδα δηλαδή μετά την Κυριακή του Πάσχα.\nΑυτό συμβαίνει επειδή κατά την περίοδο της Σαρακοστής από Κυριακή απόγευμα μέχρι Παρασκευή πρωί έχουμε πένθος, οπότε δεν γίνονται πανηγυρικοί εορτασμοί.\nΦέτος, η μεγάλη αυτή γιορτή είναι στις 29 Απριλίου 2019, ενώ το 2020 η μνήμη του Αγίου γιορτάζεται κανονικά στις 23 Απριλίου, καθώς το Πάσχα πέφτει νωρίτερα.\n2 χρόνια πριν Γράφει το ΕΚΚΛΗΣΙΑ ONLINE, ΝΕΑ2019, Άγιος Γεώργιος, ΓΙΟΡΤΗ, εορτή αγίου γεωργίου, εορτή του Αγίου Γεωργίου, Πάσχα, ΠΟΤΕ\nΔιανεμήθηκαν 2.595 δέματα αγάπης από την Μητρόπολη ΘεσσαλιώτιδοςΙησούς Ναζαρέτ: Η σειρά που έμεινε στην ιστορία (ΒΙΝΤΕΟ)


Σύλληψη Ελλήνων στρατιωτικών: Αλλαγή φρουράς σε 16η Μεραρχία - 3η Ταξιαρχία - OnAlert.gr\nΣύλληψη Ελλήνων στρατιωτικών: Αλλαγή φρουράς σε 16η Μεραρχία - 3η Ταξιαρχία\nΠαρότι σε πρώτο χρόνο και ενώ τα γεγονότα στην Αδριανούπολη "έτρεχαν" αρκετοί ήταν εκείνοι που ανέξοδα προεξοφλούσαν ότι εν εξελίιξει "Κρίσεις των Ανώτατων Αξιωματικών" θα συμπαρέσυρε και τους δυο ανώτατους αξιωματικούς, τον υποστράτηγο Δημήτριο Μπονώρα και τον Ταξίαρχο Ανδρέα Φλωράτο,που έως και εχθές το απόγευμα ήταν επικεφαλής των δυο κρίσιμων σχηματισμών, οδηγώντας τους στην έξοδο από το στράτευμα. Αυτή η εκδοχή ωστόσο δεν απηχούσε σε καμμία περίπτωση τις προθέσεις της στρατιωτικής ηγεσίας σε όλα τα επίπεδα.\nΈτσι ο υποστράτηγος Μπονώρας, από την 16η Μηχανοκίνητη Μεραρχία Πεζικού Διδυμοτείχου θα αναλάβει πόστο στον Δ' Κλάδο του Γενικού Επιτελείου Στρατού, με πιθανότερη την αξιοποίησή του στη Διεύθυνση Αμυντικού Σχεδιασμού και Προγραμματισμού. Από την άλλη, ο Ταξίαρχος Ανδρέας Φλωράτος θα αφήσει τη διοίκηση της 3ης Mηχανοκίνητης Ορεινής Ταξιαρχίας ''ΡΙΜΙΝΙ'' και θα πάρει στα χέρια του τα ηνία της Σχολής Πεζικού στη Χαλκίδα.\nΠηγές πάντως επισήμαιναν ότι ειδικά στην περίπτωση του Υποστράτηγου Μπονώρα, δεν μπορεί κάποιος να κάνει λόγο για υποβάθμιση μιας και ο τέταρτος κλάδος του Γενικού Επιτελείου Στρατού είναι από τους πλέον κρίσιμους και κομβικούς. Από την άλλη υπενθύμιζαν ότι είχε συμπληρώσει έναν χρόνο στην Μεραρχία, διάστημα ωστόσο που τηρείται βάσει του εθιμικού "δικαίου" και όχι κάποιας διάταξης.\nΠρος επίρρωση όλων αυτών σημείωναν εμφατικά την διατήρηση στην 98 ΑΔΤΕ, ως διοικητή, του υποστράτηγου Σταύρου Τσερπέ, ο οποίος επίσης είχε συμπληρώσει έναν χρόνο σε αυτήν τη θέση. Επιπλέον του υποστράτηγου Δημήτριου Κούκου στη θέση του Διοικητή της 12ης Μηχανοκίνητης Μεραρχίας Πεζικού "Έβρος".\nTags: ΣΥΛΛΗΝ ΕΛΛΗΝΩΝ ΣΤΡΑΤΙΩΤΙΚΩΝ,16Η ΜΕΡΑΡΧΙΑ ΠΕΖΙΚΟΥ,3Η ΤΑΞΙΑΡΧΙΑ ΡΙΜΙΝΙ,ΔΕΛΤΙΟ


Στην ΑΕΚ βρέθηκε θετικό κρούσμα κορωνοϊού, με τους παίκτες να περνούν εκ νέου από έλεγχο, καθώς υπάρχει κίνδυνος διασποράς.\nΣυναγερμός έχει σημάνει στις τάξεις της ΑΕΚ, μετά το θετικό κρούσμα που βρέθηκε στην ομάδα σε τεστ που έγινε την Πέμπτη (25/2).\nΜετά από αυτή την εξέλιξη, οι παίκτες της ΑΕΚ πρόκειται να υποβληθούν σε νέα τεστ ανίχνευσης covid-19, προκειμένου να διαπιστωθεί αν υπάρχει διασπορά ενόψει του αγώνα με τον Προμηθέα (27/2).\nΗ ΑΕΚ δεν έχει δικαίωμα να ζητήσει αναβολή του αγώνα, εφόσον έχει μόνο 1 κρούσμα. Και αυτό, όχι σε παίκτη, με το πρωτόκολλο του ΕΣΑΚΕ να αναφέρει πως ένας αγώνας αναβάλλεται αν βρεθούν τρία μέλη θετικά (παίκτες ή προπονητές). Από εκεί και πέρα, μία ομάδα μπορεί να ζητήσει αναβολή, αν πέρα από το κρούσμα, υπάρχουν παίκτες που εμφανίζουν συμπτώματα (πυρετό κτλ), αλλά δεν είναι θετικοί σε έλεγχο. Τότε το αίτημα προωθείται στην αρμόδια επιτροπή και αυτή αποφασίζει, κατόπιν δικού της ελέγχου, αν υπάρχει λόγος αναβολής.\nΗ ΑΕΚ δεν έχει καταθέσει μέχρι στιγμής σχετικό αίτημα, περιμένοντας και τα δείγματα από τον επανέλεγχο.\nΠάντως, το σημερινό πρόγραμμα των «κιτρινόμαυρων» έχει προπόνηση και κατόπιν αναχώρηση για την Πάτρα, με το ενδεχόμενο αναβολής να είναι υπαρκτό, αφού αν προκύψουν και άλλα θετικά δείγματα ή ασθενείς με συμπτώματα όλα ανατρέπονται. Μάλιστα εξετάζεται και το ενδεχόμενο η αναμέτρηση να διεξαχθεί την Κυριακή (28/2) κι αφού έχουν προηγηθεί δυο ακόμα τεστ στην ΑΕΚ συμπεριλαμβανομένου και εκείνου της Παρασκευής (26/2), με την ΑΕΚ να μεταβαίνει αυθημερόν στην Πάτρα.\nΣτην ΑΕΚ βέβαια δεν έχουν να σκέφτονται μόνο το ματς με τους Πατρινούς (27/2), αλλά κα αυτό για το BCL που ακολουθεί, με την Ένωση να κοντράρεται στο Νόβγκοροντ με τη Νίζι (3/3) στην πρεμιέρα της φάσης των 16.


Σε απεργιακό κλοίο η Χώρα - PeiraiasNews.gr\n> Σε απεργιακό κλοίο η Χώρα\nΣε απεργιακό κλοίο η Χώρα\n24ώρη απεργία σε Μετρό,τραμ, τρόλεϊ και ΠΝΟ\nΚλιμακώνονται οι αντιδράσεις των συνδικάτων κατά της κυβέρνησης αλλά και πολλών άλλων κοινωνικών φορέων μετά τα σκληρά αντιλαϊκά μέτρα του πολυνομοσχεδίου. Συνδικάτα και φορείς προγραμματίζουν απεργίες ενώ σήμερα με 24ωρες απεργίες και στάσεις εργασίας αντιδρούν οι εργαζόμενοι στα Μέσα Μαζικής Μεταφοράς της πρωτεύουσας.\nΜέχρι στιγμής η ΓΣΕΕ έχει στείλει επιστολή στους βουλευτές και καλεί σε συγκέντρωση στο κέντρο της Αθήνας το απόγευμα της Δευτέρας, ενώ η ΑΔΕΔΥ έχει προκηρύξει τρίωρη στάση εργασίας για τη Δευτέρα, ημέρα ψήφισης του πολυνομοσχεδίου. Συγκεκριμένα, η ΑΔΕΔΥ κήρυξε στάση εργασίας σε όλο το Δημόσιο τη Δευτέρα 15 Ιανουαρίου 2018, από τις 12:00 έως τη λήξη του ωραρίου. Ταυτόχρονα, οργανώνει συγκέντρωση διαμαρτυρίας στις 12:30 μ.μ. την ίδια μέρα στην Πλατεία Κλαυθμώνος και πορεία προς τη Βουλή.\nΤη Δευτέρα, οι εργαζόμενοι στα λεωφορεία αλλά και στον Ηλεκτρικό αποφάσισαν 24ωρη απεργία. Επίσης, 24ωρη απεργία αποφάσισαν για την ημέρα ψήφισης του πολυνομοσχεδίου και οι εργαζόμενοι στα τρόλεϊ. Σύμφωνα με πληροφορίες, οι συρμοί του μετρό θα είναι και πάλι ακινητοποιημένοι την ημέρα ψήφισης του πολυνομοσχεδίου, αφού το Σωματείο Εργαζομένων Λειτουργίας Μετρό Αθηνών θα προχωρήσει σε νέα 24ωρη απεργία.\nΣημειώνεται πως κανονικά θα εκτελούνται τα δρομολόγια στο σιδηροδρομικό δίκτυο της χώρας και τον προαστιακό σιδηρόδρομο. Στο μεταξύ, σε τρίωρη στάση εργασίας προχωρούν τη Δευτέρα και οι ελεγκτές εναέριας κυκλοφορίας.\nΈτσι, καμία πτήση δεν θα πραγματοποιηθεί από και προς το αεροδρόμιο, μεταξύ 12 το μεσημέρι και 3 το απόγευμα, ενώ θα υπάρξουν και τροποποιήσεις των ωρών πτήσεων. Οι εργαζόμενοι σε ανακοινώσεις καταγγέλλουν πως το «εκτρωματικό πολυνομοσχέδιο διαλύει τα τελευταία υπολείμματα κοινωνικού κράτους, που είχαν διασωθεί από την 7χρονη μνημονιακή θύελλα και επιδιώκει τον περιορισμό του συνταγματικά κατοχυρωμένου δικαιώματος της απεργίας». Τέλος, καλούν τους εργαζόμενους να συμμετάσχουν δυναμικά στις πορείες διαμαρτυρίας που θα πραγματοποιηθούν.\nΜεϊμαράκης: Με το 12ο Συνέδριο θα κάνουμε πιο δυναμικό άλμα στο μέλλον\nΚαιρός: Χιόνια στα ορεινά, καταιγίδες και κρύο\n15 προσλήψεις με ΑΣΕΠ στο Δήμο Πειραιά\n13.12.2018 - 21:08\n13.12.2018 - 16:57\nΣε ισχύ το εορταστικό πρόγραμμα των καταστημάτων\n13.12.2018 - 12:28


ΓΙΑ ΤΟ ΔΑΣΚΑΛΟ - 21ο Δημοτικό Σχολείο Πάτρας\nΤο ημερολoγιo μας\nΓΙΑ ΤΟ ΔΑΣΚΑΛΟ>\nβιβλια για μικρους & μεγαλους\nΕνδιαφεροντα αρθρα & video\nκαι καλή χρονια!!!\nΚαθώς στεκόταν μπρος στην τάξη της την Ε’ δημοτικού, την πρώτη ημέρα του σχολείου η κυρία Τζοβάννα είπε στα παιδιά ένα ψέμα. Όπως οι περισσότερες δασκάλες, κοίταξε τους μαθητές της και είπε ότι τους αγαπούσε όλους το ίδιο. Αλλά αυτό ήταν αδύνατον, διότι εκεί στην μπροστινή σειρά, βυθισμένο στο κάθισμά του ήταν ένα μικρό αγόρι, ο Μάνος Μανούσας.\nΆφησε του Μάνου το ιστορικό να το διαβάσει τελευταίο. Όταν όμως διάβασε το ιστορικό που έγραφαν οι προηγούμενες δασκάλες έμεινε...\nΈως το τέλος του χρόνου ο Μάνος είχε γίνει ένα από τα πιο έξυπνα παιδιά της τάξης του, και παρόλο το ψέμα ότι θα αγαπούσε όλα τα παιδιά το ίδιο η κυρία Τζοβάννα ευνοούσε τον Μάνο ιδιαίτερα.Μετά από ένα χρόνο βρήκε ένα σημείωμα κάτω από την πόρτα της. Ήταν από τον Μάνο. Της έλεγε ότι ακόμη ήταν η καλύτερη δασκάλα που είχε ποτέ στη ζωή του.\nΤην διαβεβαίωνε ότι αυτή ήταν η πιο αγαπητή δασκάλα που είχε σε όλη του την ζωή.Πέρασαν ακόμη τέσσερα χρόνια και έφτασε ακόμα άλλο ένα γράμμα.\nΗ ιστορία δεν τελείωνε εκεί. Υπήρξε ακόμη ένα γράμμα εκείνη την άνοιξη. Ο Μάνος της ανακοίνωνε ότι είχε γνωρίσει μια υπέροχη κοπέλα την οποία θα παντρευόταν.Της εξηγούσε ότι ο πατέρας του είχε πεθάνει πριν μερικά χρόνια και αναρωτιόταν αν θα συμφωνούσε να παραβρεθεί στο γάμο και να καθόταν στη θέση της μητέρας του γαμπρού.\nΒεβαίως η κυρία Τζοβάννα δέχτηκε. Μαντέψτε! Στο γάμο φορούσε εκείνο το βραχιόλι που της είχε δωρίσει κάποια Χριστούγεννα – χρόνια πίσω. Ναι, εκείνο το βραχιόλι που έλειπαν οι αδαμάντινες πέτρες.\nΝέο μισθολόγιο Εκπαιδευτικών (τελικό)\nΚατεβάστε εδώ το αρχείο που σας ενδιαφέρει κι επιλέξτε με τα φίλτρα (βελάκια) την πόλη και την ειδικότητα που σας ενδιαφέρει.\ngiatroi_eoppy.xlsDownload File Πάτρα:\nΧρήσιμες σελίδες για τους εκπαιδευτικούς:


ΔΗΛΩΣΗ ΤΟΥ ΛΙΑΚΟΠΟΥΛΟΥ ΔΗΜΟΣΘΕΝΗ. ΔΕΝ ΕΙΜΑΙ ΟΠΑΔΟΣ ΚΑΝΕΝΟΣ ΚΟΜΜΑΤΟΣ - Κατοχικά Νεα\nHome » ΔΗΛΩΣΗ ΤΟΥ ΛΙΑΚΟΠΟΥΛΟΥ ΔΗΜΟΣΘΕΝΗ. ΔΕΝ ΕΙΜΑΙ ΟΠΑΔΟΣ ΚΑΝΕΝΟΣ ΚΟΜΜΑΤΟΣ\nΔΗΛΩΣΗ ΤΟΥ ΛΙΑΚΟΠΟΥΛΟΥ ΔΗΜΟΣΘΕΝΗ. ΔΕΝ ΕΙΜΑΙ ΟΠΑΔΟΣ ΚΑΝΕΝΟΣ ΚΟΜΜΑΤΟΣ\nΑπο Κατοχικά Νέα 28 Απριλίου 2012\nΑνάρτηση απο Κατοχικά Νέα 28 Απριλίου 2012\nεδώ και δώδεκα χρόνια, προσπάθησα και κατάφερα να κάνω τους Έλληνες και τις Ελληνίδες να καταλάβουν ότι υπάρχει ένα παγκόσμιο σχέδιο, εναντίον όλων των λαών και βεβαίως και του δικού μας.\nΌσοι με ακούτε, είστε πλέον η αντίσταση.\nΛέξεις άγνωστες μέχρι πριν δώδεκα χρόνια, όπως νέα τάξη, chemtrails, μικροτσίπ, HAARP, υποσυνείδητα μηνύματα, υποδούλωση μέσω δανείων, κρεατόμαζες, Ατζέντα21 κτλ κτλ τα έβαλα στη ζωή σας.\nΠαρά τις αλλεπάλληλες προτάσεις που δέχτηκα εντωμεταξύ, δεν εντάχθηκα ποτέ σε κανένα ψηφοδέλτιο και δεν επέλεξα να γίνω βουλευτής, απαρνούμενος όλα τα υλικά αγαθά και τις αβάντες που προσφέςρει το «αξίωμα» αυτό.\nΠοτέ όμως δεν σταμάτησα, ούτε θα σταματήσω να έχω άποψη για το τι πρέπει να γίνει για την επίτευξη της πνευματικής αλλά και της υλικής προκοπής των Ελλήνων και των Ελληνίδων.\nΕπειδή κάποιοι, λίγοι σε αριθμό, , παρεξήγησαν λόγω της φόρτισης ίσως των ημερών, που προέρχεται από τις εκλογές, τις προτάσεις που δίνω για την έξοδο από την κρίση σαν κομματική προτίμηση,\nσας δηλώνω ότι\nδεν είμαι οπαδός κανενός κόμματος\nκαι δεν σας προτρέπω να ψηφίσετε κανένα κόμμα.\nΚάντε ότι σας φωτίσει ο Θεός.\nΌσοι από τους φίλους μου, αλλιώς κατάλαβαν, λυπάμαι, αλλά κατάλαβαν λάθος.\nΣτο κάτω κάτω πρέπει να συμφωνούμε στα βασικά και όχι σε όλα, αλλιώς θα πεθάνουμε από ανία.\nΟι πάγιες θέσεις μου, όσον αφορά την πολιτική που πρέπει να επιλέγουμε είναι\n1. Να στηρίζουμε την Ορθόδοξη πίστη και παράδοση του Χριστού μας\n2. Να προωθούμε τον πατριωτισμό της νεολαίας μας.\n3. Να πετύχουμε την οικονομική απελευθέρωση των Ελλήνων με το να μειώσουμε τους φόρους και να δώσουμε την ευκαρία στον καθένα και την κάθε μια να δημιουργήσουν με βάση την φαντασία και την δημιουργικότητα της φυλής μας.\nΞαναλέω και τονίζω\nδεν είμαι οπαδός κανενός κόμματος.\nΤο αν ο Σαμαράς επέλεξε να δώσει σαν πρόγραμμα της ΝΔ, πράγμα που έκανε στο κάτω κάτω και ο Καμμένος, αυτά που εγώ εδώ και χρόνια, όχι μόνο λέω αλλά και γράφω και μάλιστα κατά λέξη, δεν κάνει εμένα οπαδό δικό τους αλλά αυτούς τηλεθεατές δικούς μου.\nΑπό δω και πέρα και μετά από αυτό το ξεκαθάρισμα, κάθε αντίθετη τοποθέτηση μόνο εκ του πονηρού μπορεί να γίνει, σε μία ακόμη από τις αμέτρητες προσπάθειες αποδυνάμωσης του αντινεοταξίτικου λόγου μου, που ως τώρα απλά έπεσαν στο κενό.\nΤο δικό μου όνομα\nκαι όχι των κομμάτων\nείναι αυτό που συνδέθηκε με το ξεμπρόστιασμα της νέας τάξης.\nΔυνατά κι Ελληνικά\nΣΑΣ ΘΥΜΙΖΩ ΟΤΙ ΟΛΟΙ ΜΑ ΟΛΟΙ ΟΙ ΠΟΛΙΤΙΚΟΙ ΑΡΧΗΓΟΙ ΘΑ ΠΙΝΟΥΝ ΠΑΡΕΑ ΟΥΖΑ ΜΕΤΑ ΤΙΣ ΕΚΛΟΓΕΣ ΚΑΙ ΕΣΕΙΣ ΠΟΥ ΦΑΝΑΤΙΣΤΗΚΑΤΕ ΤΟΣΟ ΠΟΛΥ,\nΤΟ ΠΟΛΥ ΠΟΛΥ ΝΑ ΕΧΕΤΕ ΧΑΣΕΙ ΤΟΥΣ ΟΜΟΪΔΕΑΤΕΣ ΦΙΛΟΥΣ ΣΑΣ ΠΟΥ ΣΑΣ ΕΧΟΥΝ ΚΑΙ ΤΟΥΣ ΕΧΕΤΕ ΑΝΑΓΚΗ ΣΤΗΝ ΜΑΧΗ ΕΝΑΝΤΙΟΝ ΤΟΥ ΚΟΙΝΟΥ ΕΧΘΡΟΥ.\nΕίμαι ένας Έλληνας….\nΝάτοι πάλι οι γείτονες… Οι Τούρκοι αποφάσισαν έρευνες σε …Ρόδο και Καστελόριζο!


Top 9 Killers της 6ης season.\nΑρχική σελίδα Χαρακτήρες Top 9 Killers της 6ης season.\nΜετα απο καταμέτρηση του Movie Pilot μας δίνει τους top 9 Killers της 6ης Season. Παμε να δούμε τα αποτελέσματα αναλυτικά!\n9η Θεση : Maggie Greene.\nΣτην 9η θεση εχουμε την Maggie με σύνολο 11 θύματα, 9 Walkers και 2 ανθρώπους.\n8η Θέση Abraham Ford.\nΣτην 8η θέση έχουμε τον Abraham με σύνολο 14 θύματα, 12 Walkers και 2 ανθρώπους.\n7η Θέση Rosita Espinosa.\nΣτην 7η θέση η Rosita με σύνολο 15 θύματα, 12 Walkers και 3 ανθρώπους.\nΣτην 6η θέση υπάρχει κενό καθώς έχουμε ισοπαλία στην 5η θέση.\n5η Θέση Michonne & Morgan.\nΜε συνολικά 23 θύματα στην καθισιά τους η Michonne και ο Morgan βρίσκονται στην 5η θέση. Με 20 Walkers και 3 ανθρώπους ο Morgan και με 21 Walkers και 2 ανθρώπους η Michonne.\nΣτην 4η θέση υπάρχει κενό καθώς έχουμε ισοπαλία στην 3η Θέση.\n3η Θέση Glenn & Carol.\nΣτην 3η θέση ήρθε ο Glenn με την Carol με σύνολο 25 θύματα ωστόσο υπάρχει μια τεράστια διαφορά σε αυτούς τους δύο! Η Carol έχει σκοτώσει 5 Walkers και 20 ανθρώπους ενώ ο Glenn 22 Walkers και 3 ανθρώπους.\n2η Θέση Daryl Dixon.\nΣτην 2η θέση ο αγαπημένος badass Daryl Dixon με συνολικά 42 θύματα, 34 Walkers και 8 ανθρώπους.\n1η Θέση Rick Grimes.\nΜε σύνολο 44 θύματα ο αρχηγός της ομάδας μας είναι στην 1η θέση με 34 Walkers και 10 ανθρώπους νεκρούς από τα χεράκια του!\nΑνασκόπηση : Αν είσαι Walker ίσως ξεφύγεις από τα χέρια της Carol αλλά με τον Daryl και τον Rick εκεί κοντά δεν θα πας πολύ μακρυά, ωστόσο αν είσαι ανθρώπινη απειλή σύντομα η Carol θα σου δείξει τα λουλούδια! ΕΔΩ μπορείτε να δείτε και το αντίστοιχο βίντεο.\n(Να σημειωθεί ότι οι θάνατοι που έχουν καταμετρηθεί είναι μόνο όσοι είναι On screen δηλαδή όσοι είναι ξεκάθαροι).


ΟΔΟΣ: Αποτελέσματα δημοψηφίσματος\nΨήφισαν 51,24 %\nαπο το δισκο ΝΑΙ ΣΤΟ ΝΑΙ ΚΑΙ ΝΑΙ ΣΤΟ ΟΧΙ\nτου Μανώλη Ρασούλη:\n"Σησάμι με το μέλι"\nΜε γεια! και σ' ανώτερα!\nΑύριο θα μαγειρέψω Αξιοπρέπεια στο ταβά. Και μεθαύριο, Δημοκρατία γεμιστά.\nΝώντας Τσίγκας 8/7/15\nΚαι τώρα αντέψτε ποιά είναι αυτή η [...ΕΠΑΧΘΗΣ ΚΑΙ ΕΠΟΝΕΙΔΙΣΤΟΣ!] χώρα... που κανει και δημοψήφισμα "αξιοπρέπειας", μιλώντας για τοκογλύφους και σκληρούς δανειστές- τρομοκράτες:\n[...] Αν και παρουσίασε πρόοδο ως προς την απλούστευση των συνθηκών επιχειρηματικότητας, η κατάταξη της χώρας στην 61η θέση από την Παγκόσμια Τράπεζα σημαίνει ότι συνεχίζει να βρίσκεται πίσω από την Τυνησία και αρκετά πιο πίσω από την Ισλανδία (12), την Ιρλανδία (12), την Πορτογαλία (25) και την Ισπανία (33).\nΣε μεμονωμένους τομείς, η απόδοση της [...] είναι αρκετά χαμηλή σε μεταρρυθμίσεις. Στην καταβολή φόρων ακολουθεί τα Νησιά του Σολομώντα. Στην εκπλήρωση των όρων μιας σύμβασης κατατάσσεται στην 155η θέση, ακολουθώντας το Μαλάουι. Στην ίδρυση νέας επιχείρησης ακολουθεί την Τόνγκα, ένα κράτος στον νότιο Ειρηνικό και βορειοανατολικά της Νέας Ζηλανδίας που αποτελείται από περίπου 170 νησιά.\nΣτην καταγραφή ακινήτων στο κτηματολόγιο ακολουθεί το Μαρόκο και στις οικοδομικές άδειες βρίσκεται μια θέση πριν από το Περού [...]\n[ ελπίζω να μην τους "μαζέψει" ο εισαγγελέας τους δημοσιογραφους που τόγραψαν... ]\nΣιγά (ή "σίγα"). Θες δηλαδή να πιστέψουμε ότι σε αυτήν την κατάντια μας οδήγησε ο ΣΥΡΙΖΑ μέσα σε πέντε μήνες;\nΚαθήστε να τα λέτε μόνοι σας αυτά και να βαυκαλίζεστε.\nΜόνοι σας όμως! Μ-Ο-Ν-Ο-Ι\n@5 "Θες δηλαδή να πιστέψουμε ότι σε αυτήν την κατάντια μας οδήγησε ο ΣΥΡΙΖΑ μέσα σε πέντε μήνες;"\nμαλλον δεν χαμπαριάζεις γρυ εσύ παιδί μου.\nΓια την Ελλαδα βρε λεει ο άνθρωπος στο αρθρο όχι για τον ΣΥΡΙΖΑ. Το ίδιο είναι;\nΓιατί μπερδεύεις τις βούρτσες με τις ...@;\nΟ άνθρωπος που λες εσύ @6 έχει φυσικά ονοματεπώνυμο και άποψη και ξέρω πολύ καλά τι λέω για το συγκεκριμένο θέμα τουλάχιστον. Μην ανησυχείς, δεν μπερδεύομαι τόσο εύκολα.\nΚαλά ξεμπερδέματα και σε σένα.


Χαιρετισμός του Προέδρου του ΠΑΣΟΚ, Ευ. Βενιζέλου, στο 10ο Συνέδριο του ΠΑΣΟΚ | ΠΑΣΟΚ\nΤο βρίσκει όμως πρωτίστως σε ρήξη με ένα πολύ μεγάλο μέρος της παραδοσιακής κοινωνικής και εκλογικής του βάσης. Το βρίσκει να έχει καταβάλει το τεράστιο κόστος της υπευθυνότητάς του, αλλά και των αντιφάσεών του. Της αμφιθυμίας του, της αντίφασης να εφαρμόζει μεγάλες εθνικές πολιτικές και να νιώθει ενοχή γι’ αυτό.\nΝα δηλώνει ότι αυτό αντιβαίνει στην ιδεολογική του ταυτότητα, στην ψυχή του, ενώ πυρήνας της ψυχής και της ταυτότητάς του είναι ο πατριωτισμός, το εθνικό συμφέρον που τίθεται πάντα υπεράνω όλων και πρωτίστως υπεράνω του κομματικού συμφέροντος.\nΕις πείσμα όλων το ΠΑΣΟΚ υπάρχει. Είναι ο φορέας της παράδοσης της δημοκρατικής προοδευτικής παράταξης, του πολιτικού και κοινωνικού χώρου που έκανε όλες τις μεγάλες προοδευτικές τομές στην εθνική μας ιστορία, που πάντα μεγάλωνε και ποτέ δεν μίκρυνε τον τόπο αυτό.\nΤο ΠΑΣΟΚ σε μια περίοδο που όλοι λένε δεν υπάρχει αντιπολίτευση, είναι αυτό που απέναντι σε μια ασύμμετρη κυβέρνηση, ασκεί την δική του ασύμμετρη, ισχυρή, αποτελεσματική, πειστική αντιπολίτευση.\nΔυσανάλογα ισχυρή σε σχέση με το κοινοβουλευτικό του μέγεθος. Γιατί το ΠΑΣΟΚ έχει το δικαίωμα, αλλά και την άνεση να μιλάει στο όνομα του εθνικού συμφέροντος. Να λέει την αλήθεια που τη ζητούν οι πολίτες αλλά δεν την ακούνε, που την απαιτούν οι πολίτες, αλλά δεν την ψηφίζουν.\nΊσως το γεγονός ότι έχει διαμορφωθεί αυτή η κοινωνική αντίληψη να είναι η μεγαλύτερη ευθύνη μας απέναντι στον τόπο για τα 40 χρόνια της.\nΣήμερα, φίλες και φίλοι, συντρόφισσες και σύντροφοι, είστε εδώ εσείς, ο καθένας και η καθεμιά από εσάς, ανθεκτικοί και πεισματωμένοι εκφραστές της συνέχειας, της αξιακής παρακαταθήκης της παράταξης, με τα λάθη, τα κενά, τις αντιφάσεις, τα σκοτεινά σημεία, αλλά και το τεράστιο εθνικό, θεσμικό και κοινωνικό κεκτημένο στη διαμόρφωση του οποίου η παράταξη έχει συντελέσει καθοριστικά.\nΚυρίως όμως είστε εσείς οι αγωνιστές και οι αγωνίστριες, μιας δύσκολης, άνισης, σκληρής μάχης για να κρατηθεί η χώρα όρθια απέναντι στον κίνδυνο της κατάρρευσης. Αλλά και να αντέξει στην ασφυκτική πίεση της ανευθυνότητας, του λαϊκισμού, της φθηνής συνωμοσιολογίας, των εθνικών μύθων και των κοινωνικών ψευδαισθήσεων.\nΦίλες και φίλοι, αναφέρομαι σήμερα προσωπικά στην καθεμιά και τον καθένα από εσάς. Αρχίζω από τους αγωνιστές της Εθνικής Αντίστασης, του ανένδοτου, του 114, του αντιδικτατορικού αγώνα, από τα ιδρυτικά μέλη του ΠΑΣΟΚ, που προσυπέγραψαν με τον Ανδρέα Παπανδρέου, τη διακήρυξη της 3ης του Σεπτέμβρη.\nΦτάνω στα στελέχη της νεολαίας, τους νέους δυναμικούς υποψηφίους μας των εκλογών του Ιανουαρίου και των ευρωεκλογών. Αναφέρομαι ειδικά στους πρώην βουλευτές μας της δεκαετίας του ’70 και του ’80,του ’90 ,του 2000, αλλά πρωτίστως στα μέλη των ηρωικών Κοινοβουλευτικών Ομάδων του 2009, του 2012 και βέβαια του 2015.\nΑναφέρομαι στα προβεβλημένα, αλλά και νεώτερα στελέχη της Τοπικής Αυτοδιοίκησης, του συνδικαλισμού, του αγροτικού κινήματος, των επιστημονικών και επαγγελματικών φορέων, της κοινωνίας των πολιτών, του εθελοντισμού, του αναπηρικού κινήματος, των γυναικείων οργανώσεων, των μέσων κοινωνικής δικτύωσης, των οικολογικών οργανώσεων.\nΑπευθύνομαι ατομικά σε κάθε μια και καθένα σύνεδρο από όλες τις περιφέρειες και τις περιοχές της χώρας, απ’ όλες τις οργανώσεις μας. Απευθύνομαι με σεβασμό, τιμή και αγάπη στους φίλους μας των φορέων της ευρύτερης δημοκρατικής παράταξης που δίνουν μαζί μας τη μάχη τα τελευταία δύσκολα χρόνια, με αξιοπρέπεια, με πίστη, με συντροφικότητα, όντας πιο ΠΑΣΟΚ από το ΠΑΣΟΚ.\nΑπευθύνομαι στα 35.000 επίμονα και συνειδητά μέλη που ανανέωσαν την εγγραφή τους στο μητρώο του κόμματος, το υπαρκτό. Στους περίπου 300.000 συνειδητούς ψηφοφόρους μας του Ιουνίου, που φάνηκαν και στάθηκαν ΠΑΣΟΚ μέσα στο παραβάν.\nΑπευθύνομαι όμως και σε όσους, χωρίς να μας ψηφίσουν, αποδέχονται, εκτιμούν και σέβονται τον κόπο, το ρόλο, τη στάση του ΠΑΣΟΚ, το βάρος που κουβάλησε και κουβαλάει στην πλάτη του. Μέσω όλων αυτών και στο όνομά τους απευθύνομαι σε όλο τον ελληνικό λαό, ζητώντας να ακούσει και να συνεκτιμήσει ελεύθερα, αλλά πριν απ’ όλα να ακούσει αυτά που λέμε.\nΤο Συνέδριο βρίσκει δυστυχώς όχι μόνο την κυβέρνηση, αλλά και τη χώρα την ίδια σε αδιέξοδο τέσσερις μόλις μήνες μετά τις εκλογές. Η συγκυρία είναι βαριά και κρίσιμη. Σήμερα ο κ. Τσίπρας ζήτησε επιτέλους να ενημερώσει τη Βουλή μετά το αδιέξοδο, ενώ δαπανήθηκε πολύτιμος εθνικός χρόνος ,με τη χώρα στριμωγμένη με την πλάτη στον τοίχο. Σε λίγη ώρα θα ακούσουμε την αφήγηση του κ. Τσίπρα και θα απαντήσω στη Βουλή.\nΑυτή είναι κατά πάσα πιθανότητα, εκτός εάν έχουμε τις επόμενες μέρες σημαντικές κοινοβουλευτικές εξελίξεις, η τελευταία παρουσία μου ως προέδρου του ΠΑΣΟΚ και της Κοινοβουλευτικής του Ομάδας σε παρόμοιες κοινοβουλευτικές διαδικασίες, καθώς το ΠΑΣΟΚ βαδίζει στην άμεση εκλογή από τη βάση του νέου Προέδρου του.\nΦίλες και φίλοι, η στάση μας βασίζεται σε δύο αρχές: υπευθυνότητα και αλήθεια. Με βάση αυτές τις αρχές θα τοποθετηθούμε και σήμερα και στο μέλλον στη Βουλή, ως εθνική προοδευτική δύναμη, απέναντι σε μια κοινωνία που είναι αναγκασμένη εκ των πραγμάτων πλέον να καταλάβει τι έγινε, τι συνέβη και ώς ένα βαθμό τι έχουμε κάνει όλοι μας ως έθνος.\nΑυτές νομίζω ότι πρέπει να είναι και οι βασικές προτεραιότητες των συζητήσεών μας εδώ στο Συνέδριο. Άνοιξα τρεις μεγάλες ατζέντες γύρω από τις οποίες θα ακούσετε τις εναρκτήριες τοποθετήσεις σε λίγο, τις τοποθετήσεις των ομάδων εργασίας, για το εθνικό σχέδιο ανασυγκρότησης, για την προοπτική της Παράταξης, για το μέλλον της Ευρωπαϊκής Σοσιαλδημοκρατίας.\nΑύριο θα παρουσιάσω στο Συνέδριο τις θέσεις μου για όλα αυτά τα θέματα. Σας καλώ όμως ήδη από τώρα, από σήμερα, να συμβάλλετε με το λόγο και τη στάση σας, στο να δοθούν απαντήσεις με προοπτική. Δεν αρκεί η περιγραφή του τι πρέπει να πούμε, δεν αρκεί ο πρόλογος. Χρειάζεται το κυρίως θέμα με συγκεκριμένο λόγο, με ευθύνη.\nΘα πω μόνο μια φράση σε σχέση με τα αυριανά. Θα μιλήσω αύριο για τους λόγους που με οδήγησαν να αποφασίσω να ζητήσω τη λήξη της θητείας μου ένα σχεδόν χρόνο νωρίτερα. Ίσως κάποιοι νομίζουν ότι με την αποχώρησή μου θα βρουν το πεδίο ελεύθερο για την άλωση και την αλλοίωση του μικρού ΠΑΣΟΚ.\nΘα με βρουν αποφασιστικά απέναντί τους, με όλο μου το βάρος, απαλλαγμένο από βάρη που δεν μου επιτρέπουν να λέω ορισμένα πράγματα.\nΦίλες και φίλοι, αποθέτω την εντολή που μου έδωσαν τα μέλη και οι φίλοι του ΠΑΣΟΚ στις 18 Μαρτίου του 2012 λίγες μέρες πριν τις διπλές εκλογές, την αποθέτω σε εσάς ως γνήσιους εκπρόσωπους της κοινωνικής βάσης του μικρού ΠΑΣΟΚ, που είναι όμως η μαγιά και ο καταλύτης των μεγάλων λύσεων.\nΚαι σας καλώ να πάρετε με σεβασμό στα χέρια σας την εντολή αυτή, που είναι εντολή της ιστορίας της Παράταξης αλλά και του μέλλοντος του τόπου μας, και να την τιμήσετε ο καθένας και η καθεμιά προσωπικά ,με συνείδηση ευθύνης.\nPrevious Previous post: Εισήγηση του Χρήστου Πρωτόπαπα, Συντονιστή της Ομάδας Εργασίας του ΠΑΣΟΚ για την προοπτική της παράταξης\nNext Next post: Οικονομικός και Διοικητικός Απολογισμός από τον Γενικό Διευθυντή του ΠΑΣΟΚ Νίκο Σαλαγιάννη


Όταν ο Μαύρος ο θεός «κάρφωνε» τρεις φορές τον Παναθηναϊκό (vid) | SDNA\n3 Απριλίου 2015, 09:40\nΣτις 3 Απριλίου 1983, η ΑΕΚ με αρχηγό τον ...Θεωμά, που πέτυχε χατ τρικ, διέλυσε με 4-1 τους «πράσινους». Το SDNA θυμάται και θυμίζει!\nΜια από τις πιο όμορφες στιγμές για τους οπαδούς της «Ένωσης» στις αρχές της δεκαετίας του 1980 ήταν αυτή η νίκη, η μεγαλύτερη μέχρι σήμερα επί του Παναθηναϊκού. Οι δύο ομάδες αναμετρήθηκαν στη Νέα Φιλαδέλφεια για τον δεύτερο γύρο του πρωταθλήματος και ενώ η ΑΕΚ είχε επικρατήσει και στον πρώτο γύρο στη «Λεωφόρο». Καταιγιστικοί οι γηπεδούχοι, δεν άφησαν τον Παναθηναϊκό να πάρει ανάσα με τον Μαύρο να κάνει ό,τι θέλει στον αγωνιστικό χώρο.\nΤο σκορ άνοιξε στο 17ο λεπτό όταν πήρε τη μπάλα πίσω από το κέντρο, διέσχισε όλο το γήπεδο, έκανε το 1-2 με τον Ράντονιτς και με πλασέ έστειλε τη μπάλα στα δίχτυα. Στο 40’ ο Αρδίζογλο, επίσης με πλασέ, διπλασίασε τα τέρματα της «Ένωσης», ενώ οι »ράσινοι» κατάφεραν να μειώσουν με το ξεκίνημα του δεύτερου ημιχρόνου, όταν ο Θανάσης Δημόπουλος εκμεταλλευόμενος λάθος στην άμυνα της ΑΕΚ έκανε το 2-1.\nΟ ηγέτης Μαύρος, όμως, ήταν παρών στο 86ο λεπτό γράφοντας το 3-1 με γυριστή κεφαλιά (παρά το γεγονός ότι... συγκρούστηκε με το δοκάρι και τραυματίστηκε) και στο 88' όταν με διαγώνιο πλασέ νίκησε ο ίδιος για τρίτη φορά εκείνη την ημέρα τον Κωνσταντίνου για να διαμορφώσει το τελικό 4-1.\nΣτα παιχνίδια που ακολούθησαν, οι εμφανίσεις της ΑΕΚ ήταν απογοητευτικές, καθώς έχασε από Άρη, Παναχαϊκή και ΟΦΗ και, σαν αποτέλεσμα, απώλεσε και το πρωτάθλημα, το οποίο κατέκτησε ο Ολυμπιακός.\nΔείτε το βίντεο με τα γκολ του μεγάλου Θωμά Μαύρου:


Τα 10 καλύτερα ξενοδοχεία κοντά σε: Hostal Condor Pass\nΤα καλύτερα ξενοδοχεία κοντά σε: Hostal Condor Pass, Σάλτα\nΞενοδοχεία κοντά σε: Hostal Condor Pass\nCalle Gral J J de Urquiza 675, Σάλτα A4402AYM, Αργεντινή\nHostal Condor Pass: Διαβάστε κριτικές\n103 από 498 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Hostal Condor Pass\n0,6 χλμ. από Hostal Condor Pass\n0,5 χλμ. από Hostal Condor Pass\n0,9 χλμ. από Hostal Condor Pass\n0,8 χλμ. από Hostal Condor Pass\nCalle Buenos Aires 444, Σάλτα A4402FDJ, Αργεντινή\n0,4 χλμ. από Hostal Condor Pass\nCalle Caseros 113, Σάλτα A4400DMC, Αργεντινή\nCalle Buenos Aires 176, Σάλτα A4402FDD, Αργεντινή\n0,2 χλμ. από Hostal Condor Pass\nCalle Buenos Aires 68, Σάλτα A4402FDB, Αργεντινή\n0,3 χλμ. από Hostal Condor Pass\n0,7 χλμ. από Hostal Condor Pass\n0,1 χλμ. από Hostal Condor Pass


Ginis κρουαζιέρες εκδρομές και ταξίδια - ΠΑΝΟΡΑΜΑ ΠΟΡΤΟΓΑΛΙΑΣ ΚΑΘΑΡΑ ΔΕΥΤΕΡΑ & 25H ΜΑΡΤΙΟΥ 8 μέρες\nΠΑΝΟΡΑΜΑ ΠΟΡΤΟΓΑΛΙΑΣ ΚΑΘΑΡΑ ΔΕΥΤΕΡΑ & 25H ΜΑΡΤΙΟΥ 8 μέρες\nΛισαβόνα (4 διαν.) – Εστορίλ - Κασκάις - Κάμπο Ντα Ρόκα - Σίντρα – Όμπιντος – Ναζαρέ – Μπατάλχα – Πόρτο (2) – Μπράγκα – Γκιμαράες – Αβέιρο – Μπουσάκο – Κοΐμπρα (1) – Φατίμα – Τόμαρ – Πάρκο των Εθνών\nΑναχωρήσεις: 18-02-2018, 18-03-2018,\n1. ΑΘΗΝΑ – ΛΙΣΑΒΟΝΑ (ΠΑΝΟΡΑΜΙΚΗ ΞΕΝΑΓΗΣΗ)\n2. ΛΙΣΑΒΟΝΑ – ΕΣΤΟΡΙΛ – ΚΑΣΚΑΪΣ- ΚΑΜΠΟ ΝΤΑ ΡΟΚΑ – ΣΙΝΤΡΑ\nΠρόγευμα και πρωινή αναχώρηση για μια πολύ ενδιαφέρουσα εκδρομή, κατά τη διάρκεια της οποίας θα γνωρίσουμε ένα από τα πιο ρομαντικά χωριά της Λισαβόνας, τη Σίντρα. Πρώτος μας σταθμός το παραθαλάσσιο θέρετρο του Εστορίλ, γνωστό επίσης και για το διάσημο καζίνο του. Συνεχίζουμε για ένα πολύ όμορφο ψαροχώρι, το Κασκάις. Μεταξύ Κασκάις και Σίντρα βρίσκεται το ακρωτήρι Cabo de Roca, το δυτικότερο σημείο της ευρωπαϊκής ηπείρου και της Πορτογαλίας στον Ατλαντικό Ωκεανό. Άφιξη στην πανέμορφη Σίντρα. Πρόκειται για ένα πανέμορφο χωριό σε μικρή απόσταση από τη Λισαβόνα, πνιγμένο στο πράσινο. Παλιότερα αποτελούσε τον καλοκαιρινό προορισμό των βασιλιάδων, ενώ σήμερα αποτελεί έναν από τους πιο ρομαντικούς τουριστικούς προορισμούς. Μπορείτε να θαυμάσετε πολλά ιστορικά κτίρια και το παλάτι. Επιστροφή στο ξενοδοχείο μας στη Λισαβόνα. Για το βράδυ προτείνουμε να απολαύσετε γνήσια τραγούδια fados, τα τραγούδια της μοίρας. Το καλύτερο κλείσιμο για μια καθαρά γεμάτη πορτογαλική ημέρα. Διανυκτέρευση.\n3. ΛΙΣΑΒΟΝΑ – ΟΜΠΙΝΤΟΣ – ΑΛΚΟΜΠΑΘΑ – ΝΑΖΑΡΕ – ΜΠΑΤΑΛΧΑ\nΠρόγευμα. Σήμερα η ημέρα μας είναι αφιερωμένη στις ομορφιές της επαρχίας και σε γραφικά χωριουδάκια. Πρώτος μας σταθμός το πολύ όμορφο μεσαιωνικό χωριό Όμπιντος, περιτριγυρισμένο και προφυλαγμένο από τα τείχη του κάστρου που κατασκευάστηκε το 13ο αιώνα. Επόμενη στάση μας το χωριό Αλκομπάθα και το Κιστερκιανό Μοναστήρι, το οποίο κατασκευάστηκε από τον πρώτο Πορτογάλο βασιλιά το 12ο αιώνα. Στη συνέχεια θα επισκεφτούμε το γραφικό ψαροχώρι Ναζαρέ, όπου πολλοί κάτοικοί του συνεχίζουν να φορούν τις παραδοσιακές φορεσιές. Προτείνουμε να φάτε θαλασσινά ή ψητά ψάρια σε κάποιο από τα πολλά παραλιακά εστιατόρια ατενίζοντας τη θάλασσα. Στο χωριό Μπατάλχα θα επισκεφτούμε το Μοναστήρι Σάντα Μαρία Ντα Βιτόρια, ένα από τα μεγαλύτερα γοτθικού στιλ μοναστήρια της Ευρώπης. Επιστροφή στη Λισαβόνα. Χρόνος ελεύθερος. Διανυκτέρευση.\n4. ΛΙΣΑΒΟΝΑ – ΠΟΡΤΟ (ΞΕΝΑΓΗΣΗ)\nΠρόγευμα και πρωινή αναχώρηση για τη δεύτερη μεγαλύτερη πόλη της Πορτογαλίας, το Πόρτο. Τοποθετημένο στις εκβολές του ποταμού Ντούρο, στα βόρεια της χώρας, αποτελεί Πολιτιστικό Μνημείο Παγκόσμιας Πολιτιστικής Κληρονομιάς της UNESCO και φημίζεται για την παραγωγή του ομώνυμου γλυκού κρασιού. Θα ξεκινήσουμε την ξενάγησή μας με τα πιο χαρακτηριστικά μνημεία της περιοχής, όπως τον Καθεδρικό Ναό, το νεοκλασικό Stock Exchange Palace και την Εκκλησία του Αγίου Φραγκίσκου. Δεν θα χάσουμε την ευκαιρία να επισκεφτούμε τα κελάρια της Villa Nova de Gaia, όπου και θα γευτούμε το διάσημο κρασί Port. Τακτοποίηση στο ξενοδοχείο μας. Διανυκτέρευση.\n5. ΠΟΡΤΟ – ΜΠΡΑΓΚΑ – ΓΚΙΜΑΡΑΕΣ\nΠρόγευμα. Θα επισκεφτούμε μια από τις πιο «πράσινες» περιοχές της Πορτογαλίας, το Μίνχο. Πρώτος σταθμός της διαδρομής μας θα είναι η Μπράγκα, όπου θα θαυμάσουμε τον Καθεδρικό Ναό και το Ιερό του Ιησού που παρουσιάζει σημαντικά δείγματα στιλ μπαρόκ. Δεύτερη στάση μας η πόλη Γκιμαράες, η οποία ήταν η πρώτη πρωτεύουσα της Πορτογαλίας. Είναι η γενέτειρα πόλη της πορτογαλικής εθνικότητας καθώς και η πόλη στην οποία γεννήθηκε ο πρώτος βασιλιάς της Πορτογαλίας, ο Αλφόνσος Α’. Θα δούμε (εξωτερικά) το Ducal Palace, το κάστρο της περιοχής και το ιστορικό κέντρο, τα οποία αποτελούν και Μνημεία Ιστορικής Κληρονομιάς της UNESCO. Επιστροφή στο Πόρτο. Διανυκτέρευση.\n6. ΠΟΡΤΟ – ΑΒΕΪΡΟ – ΜΠΟΥΣΑΚΟ – ΚΟΪΜΠΡΑ\nΠρόγευμα και πρωινή αναχώρηση με τελικό προορισμό μας την Κοΐμπρα. Κατευθυνόμαστε αρχικά στην πόλη των καναλιών, τη «Βενετία της Πορτογαλίας», το Αβέιρο. Θα θαυμάσουμε τις χαριτωμένες βάρκες «moliceiros», που μοιάζουν με τις παραδοσιακές γόνδολες της Βενετίας. Εδώ επίσης θα δοκιμάσετε το παραδοσιακό γλυκό «ovos moles» που είναι φτιαγμένο από κρόκους αβγών και ζάχαρη. Καθ’ οδόν θα περάσουμε από τον Εθνικό Δρυμό του Μπουσάκο, όπου βρίσκεται και το ομώνυμο ανάκτορο - σήμερα ξενοδοχείο-, παλιό Μοναστήρι Καρμελιτών μοναχών με εντυπωσιακούς κήπους και ιστορικά κειμήλια. Θα συνεχίσουμε για την πόλη Κοΐμπρα, όπου θα επισκεφτούμε ένα από τα πιο παλιά πανεπιστήμια της Ευρώπης για να δούμε την υπέροχη βιβλιοθήκη του σε μπαρόκ στιλ, την Εκκλησία της Αγίας Κλάρα, όπου βρίσκεται ο τάφος της Βασίλισσας Ιζαμπέλ, της πρωταγωνίστριας του «Θαύματος των Ρόδων». Τακτοποίηση στο ξενοδοχείο μας. Διανυκτέρευση.\n7. ΚΟΪΜΠΡΑ – ΦΑΤΙΜΑ – ΤΟΜΑΡ – ΠΑΡΚΟ ΤΩΝ ΕΘΝΩΝ – ΛΙΣΑΒΟΝΑ\nΠρόγευμα και πρωινή αναχώρηση για τη Λισαβόνα. Στη διαδρομή μας θα επισκεφτούμε την πόλη Τόμαρ, η ανάπτυξη της οποίας είναι στενά συνδεδεμένη με την τάξη των Ναϊτών. Ήταν ο Dom Gualdim Pais, ο πρώτος Μέγας Διδάσκαλος της Τάξης αυτής που ίδρυσε το κάστρο και το υπέροχο Μοναστήρι του Χριστού μέσα σε αυτό. Είναι το στολίδι της πόλης και Μνημείο Παγκόσμιας Πολιτιστικής Κληρονομιάς της UNESCO. Τελευταία μας στάση το χωριό Φάτιμα, που φημίζεται για τις περισσότερες «εμφανίσεις» της Παναγίας (μετά την πρώτη εμφάνισή της το 1917). Λέγεται ότι παρουσιάστηκε την πρώτη φορά σε τρία μικρά παιδιά που φυλούσαν τα πρόβατα των οικογενειών τους. Θα δούμε το Παρεκκλήσι των Εμφανίσεων και το νέο Καθεδρικό Ναό της Φάτιμα. Στάση στο Πάρκο των Εθνών που δημιουργήθηκε για την EXPO της Λισαβόνας το ’98. Αναχώρηση για τη Λισαβόνα. Τακτοποίηση στο ξενοδοχείο μας και χρόνος ελεύθερος για βόλτα και ψώνια. Για το βράδυ προτείνουμε να απολαύσετε γνήσια μουσική και τραγούδια fados, «τα τραγούδια της μοίρας». Το καλύτερο κλείσιμο για μια καθαρά γεμάτη πορτογαλική μέρα. Διανυκτέρευση.\nΠρόγευμα. Λίγος χρόνος ελεύθερος στη Λισαβόνα. Μεταφορά στο αεροδρόμιο και πτήση για την Αθήνα με ενδιάμεσο σταθμό.\n1) H σειρά των ξεναγήσεων/εκδρομών μπορεί να αλλάξει για την καλύτερη διεξαγωγή του προγράμματος, Το τελικό ενημερωτικό αποστέλλεται περίπου 3-5 ημέρες πριν από την εκάστοτε αναχώρηση, 2) Απαραίτητα διαβατήρια νέου τύπου σε ισχύ.3) Αναχώρηση από Θεσσαλονίκη επιβάρυνση €90 ανά άτομο.\n-4 διανυκτερεύσεις στην Λισαβόνα στο ξενοδοχείο 5* Corinthia Lisbon ή παρόμοιο\n-2 διανυκτερεύσεις στo Πόρτο στο ξενοδοχείο Crowne Plaza Porto 5* ή παρόμοιο\n-1 διανυκτέρευση στην Κοΐμπρα στο ξενοδοχείο Vila Gale Coimbra 4*sup. ή παρόμοιο\n-Μετακινήσεις, ξεναγήσεις, εκδρομές όπως αναγράφονται στο πρόγραμμα\n-Επίσκεψη στο Εθνικό Δρυμό του Μπουσάκο και το Πάρκο των Εθνών\n-Εκδρομή στην Σίντρα και στο Κασκάις\n-Μεταφορές από & προς αεροδρόμιο εξωτερικού/ξενοδοχείο\n-Έμπειρος Έλληνας αρχηγός συνοδός του γραφείου μας\n-Ενημερωτικά έντυπα για τον προορισμό\n-Ομαδική ασφάλεια ταξιδιού καλής εκτέλεσης και αστικής ευθύνης και επαναπατρισμού\n-Φόροι αεροδρομίων, επίναυλος καυσίμων, ασφάλιση προσωπικών ατυχημάτων, απώλειας αποσκευών και αποζημίωσης μέρους προκαταβολής λόγω σοβαρής ασθένειας € 180 συνολικά.\n-Είσοδοι σε μουσεία και επισκεπτόμενους χώρους. Δημοτικοί φόροι πόλεων 1€ ανά άτομο/διανυκτέρευση. Ό,τι δεν αναφέρεται στο πρόγραμμα ή αναφέρεται ως προαιρετικό ή προτεινόμενο.\nΦόροι Ασφαλ. & άλλα


Ίξαλος… by Aqua Love | mySatellite\nΑρχικήΊξαλος… by Aqua Love\nΤαξίδεψε το μυαλό του πίσω σε μέρες εφηβικές, τη μέρα όταν αυτή πρωτοεμφανίστηκε στην ζωή του, όταν πάτησε το πόδι της μέσα στο αρχοντικό του πατέρα του, μια σκλάβα από το Έλος.\nΘυμήθηκε την λιγερή φιγούρα της, το περήφανο σκούρο βλέμα της, το φλογερό πάθος για ζωή που ανέβλυζε σε κάθε της κίνηση. Ήξερε από εκείνη την στιγμή ότι θα γινόταν κάτι το ξεχωριστό για αυτόν.\nΘυμήθηκε τη μέρα μερικούς μήνες αργότερα σε έναν από τους περιπάτους του στο δάσος, που την συνάντησε δίπλα στο ποτάμι να πλένει κάποια ρούχα.\nΟ χρόνος είχε σταματήσει, τα βλέματά τους έλεγαν τόσα πολλά που δεν υπάρχει γλώσσα να τα περιγράψει. Μια περίεργη ησυχία, αγαλίαση, ευτυχία…. Τόσο κοντά και όμως τόσο απαγορευμένα μακρυά…\nΘυμήθηκε εκείνο το ίδιο βραδυ πως κρυφά έψαξε να την βρει στα απομακρυσμένα καταλύματα του σπιτιού του. Την νύχτα που πλέον τίποτα δεν τον κρατούσε μακρυά της.\nΌλα όσα ένιωθε, έπρεπε να τα βγάλει από μέσα του, έπρεπε να τα μοιραστεί, ήθελε να εξομολογηθεί!\nΜια εξομολόγηση που ξεπερνούσε ακόμα και τον ίδιο τον Θεό. Γνώριζε πως ήταν μια τρέλα, πως αυτό που ήθελε ήταν στα όρια του αδύνατου. Άλλωστε η γυναίκα που τον έκανε να νιώθει σαν ένας μικρός θεός, που τον ολοκλήρωνε σαν άνθρωπο, ανήκε αλλού. Ήταν το έπαθλο του αδερφού του και μελλοντική γυναίκα του.\nΧτύπησε δειλά την πόρτα. Φόβος… Στο άνοιγμα της πόρτας συνάντησε τον παράδεισό του, τα σκούρα μάτια της που φωνάζανε ναι….\nΘυμήθηκε τις μυστικές συναντήσεις τους μετά από κείνο το βράδυ και κάθε βράδυ όταν το υπόλοιπο σπιτικό κοιμόταν. Συναντιόντουσαν στους κήπους της οικογενειακής έπαυλης, κρυμμένοι οι δυο τους μέσα στις σκιές τον δέντρων, δέντρα παρόμοια με αυτό που ατένιζε αφηρημένα αυτή την στιγμή στην βροχή, υπό το φως ενός φεγγαριού που του αποκάλυπτε τα έξυπνα, πειθήνια, κεχριμπαρένια μάτια της, τα λεία καστανά μαλλιά της.\n– Θα σε ελευθερώσω, της είχε πει, και θα είμαστε μαζί.\nΕίχε δει φόβο μέσα στα ματια της, τον φόβο που αναπτύσσεται μέσα από χρόνια υποδούλωσης, με τα λόγια της μητέρας της που της έλεγε να σκύβει το κεφάλι, να αποδεχτεί την μοίρα της.\n– Να μπορούσα να έμπαινα μέσα στο μυαλό σου, να το καθάριζα από κάθε άσχημη σκέψη και κάθε φοβία. Να μπορούσα να σε κάνω να με δεις. Ίσως τότε να καταλάβαινες πολλά, όπως κατάλαβα και εγώ, της είπε ανάμεσα στις αμυγδαλιές.\nΘυμήθηκε την μέρα που την συνάντησε για τελευταία φορά στον κήπο, γυναίκα πλέον, όταν του είπε ότι το όνειρο τελείωσε. Πως είναι πέρα από τις θνητές δυνάμεις της. Πως πρέπει να ακολουθήσει τις επιταγές της οικογένειας, να τους προστατέψει…\nΤου είχε πει ότι αυτή τον άφηνε ελεύθερο, του έδινε πίσω την καρδιά του, ότι επιθυμούσε να βρει άλλη γιατί δεν υπήρχε ελπίδα για τους δυο τους να γίνουν ποτέ ένα.\n– Δεν μπορώ χωρίς εσένα. Προτιμότερο να πεθάνω.\n– Προσπάθησε να σκέφτεσαι θετικά, ήταν η τελευταία της κουβέντα που του είχε μείνει στο μυαλό.\nΝα σκέφτομαι θετικά, όμως δεν μου είπες πως και γιατί. Να σκέφτομαι θετικά για μας τους δυό; Να σκέφτομαι θετικά μόνος μού; Να σκέφτομαι θετικά μόνο για εσένα;\nΗ μόνη θετική σκέψη που μπορούσε να κάνει εκείνη την στιγμή καθώς καθόταν στην βροχή σφίγγοντας την ασπίδα του ήταν να είναι αυτή καλά, έστω και χώρια του να είναι καλά, αν και τον πονούσε τόσο που δεν μπορούσε κανείς να φανταστεί.\nΘυμήθηκε την τελευταία φορά που την είδε ποτέ του, τη μέρα που οι βασιλιάδες ανήγγειλαν πως θα πήγαιναν σε πόλεμο με τις μελαχρινές ορδές της ανατολής.\nΘυμήθηκε πως την είχε ακολουθήσει καθώς πήγαινε στην θορυβώδης αγορά, πως την οδήγησε βιαστικά μέσα σε μια αποθήκη ενός έμπορα με δέρματα ζώων και κει ανάμεσα στην βαριά μυρωδιά τους την τράβηξε κοντά του και ψιθύρισε στο αυτί της.\n– Μου’λειψες… Σιγή….\nΠέρασε πάρα πολύ καιρός που είμαστε χώρια και νιώθω μόνος.\nΔεν με φοβίζει η μοναξιά, με αηδιάζει όμως η απουσία σου.\nΜπορώ να μείνω μόνος ειδικά όταν κάποιος δεν μπορεί να μου γεμίζει την ψυχή, μπορώ να μείνω μόνος. Έτσι και αλλιώς όσο με θυμάμαι ουσιαστικά μόνος είμαι, εκτός από μια φευγαλέα στιγμή που στάθηκες δίπλα μου και σου είπα μερικά από τα μυστικά μου.\nΜου’λειψες καρδιά μου, μου’λειψες και έχω τόσα να σου πω πριν φύγω.\nΤα θυμόταν όλα τώρα καθώς στεκόταν εκεί στην βροχή…\nΟι κραυγές των οπλιτών γύρω του τον επανέφεραν πίσω στην πραγματικότητα, στην θέα των εχθρικών στρατευμάτων που πλησίαζαν.\nΌχι, ο Ίξαλος δεν φοβόταν τη λόγχη που θα διαπερνούσε την καρδιά του. Μια άλλη λόγχη την είχε ήδη διαπεράσει προ πολλού.\nΟι νεκροί δεν φοβούνται μήτε πονούν… Μονάχα λυτρώνονται…\n← Νέο «τεστ» για την ελληνική οικονομία\nΤσεκερίδης: «Η Ελλάδα φοβάται για τουρκική εισβολή στο Αιγαίο» →


7.180 θέσεις πλήρους απασχόλησης σε 34 δήμους!\nΞεκινά από σήμερα, Πέμπτη 14/12/2017 το πρόγραμμα του ΟΑΕΔ των αιτήσεων του Β' Κύκλου Προγράμματος Κοινωφελούς χαρακτήρα\nΠεμ, 14/12/2017 - 1:34\nΞεκινάει από τον ΟΑΕΔ την από τις 10 το πρωί μέχρι και την Τετάρτη στις 12:00 το μεσημέρι η υποβολή ηλεκτρονικών αιτήσεων του Β' Κύκλου Προγράμματος Κοινωφελούς χαρακτήρα σε 34 Δήμους για 7.180 θέσεις πλήρους απασχόλησης.\nΟΑΕΔ: Αυτά είναι τα προγράμματα για ανέργους και νέους...\nΤον τρέχοντα μήνα αναμένεται να ξεκινήσουν τα περισσότερα.\nΕυχάριστα νέα για τον Αστέρα Βουλιαγμένης\nΣτόχος είναι η δημιουργία θέσεων εργασίας.\nΝέες προσλήψεις από το υπουργείο Μεταναστευτικής Πολιτικής!\nΓια ποιον λόγο υπάρχει ανάγκη για νέο προσωπικό;\nΆμεσα το επίδομα νέων ανέργων - Πότε θα δοθεί\nΈκτακτο επίδομα νέων ανέργων θα δώσει ο ΟΑΕΔ.


ΠΕΡΑΣΤΙΚΟΣ ΑΠΟ ΤΟ CHANTHABURI: ΤΑΫΛΑΝΔΗ - Runvel\nΕίναι μια πόλη στην ανατολική Ταϊλάνδη που κατοικείται από 30000 κατοίκους και είναι η πρωτεύουσα της επαρχίας της. Ο λόγος για το Chanthaburi , μια μικρή αστική κοινωνία κτισμένη στις όχθες του ποταμού Chanthaburi.\nH παραμονή μου στην πόλη αυτή ήταν σύντομη και ομολογώ αρκετά τυχαία. Ήταν τότε που με συμμάζεψαν από το δρόμο η May και ο νεαρός συνάδερφος της, όταν με είδαν να περιφέρομαι πεζός στα Καμποτζιανό-Ταϊλανδικά σύνορα. Δίχως να έχω πολλές επιλογές με οδήγησαν στην πόλη τους με το σύγχρονο όχημα τους.\nΕίναι γεγονός ότι από την στιγμή που μια περιπέτεια έχει αίσιο τέλος, ο ταξιδιώτης άμεσα αρχίζει να ανακαλύπτει και να εξερευνά το νέο μέρος που βρέθηκε. Έτσι και γω περιπλανήθηκα για λίγο στο κέντρο της πόλης, για να δω όσα περισσότερα θα μπορούσα.Το μίνι βαν που θα με μετέφερε στην Pattaya ξεκινούσε σε λίγη ώρα και έτσι υπήρχε κάποιος χρόνος για περιπλάνηση.\nΜιας και ήταν απογευματινές ώρες, ο κόσμος απολάμβανε τη βόλτα του στον πεζόδρομο δίπλα στο ποτάμι. Ορισμένοι νεότεροι έκαναν τη καθημερινή τους προπόνηση και ένα πλήθος πολλών γυναικών έκαναν υπαίθριο aerobic υπό την καθοδήγηση ενός γυμναστή . Σημειωτέον πως αυτό το στυλ γυμναστικής είναι πολύ διαδεδομένο στα κράτη της ευρύτερης περιοχής. Το συνάντησα σχεδόν σε κάθε πόλη.\nΜακριά από τα πολύβοα και ίσως αλλοτριωμένα τουριστικά θέρετρα της χώρας, το Chanthaburi και η ομώνυμη επαρχία του αποτελεί έναν μάλλον πιο αυθεντικό προορισμό. Η εντύπωση που δίνεται, είναι ότι πρόκειται για μια αγροτική γωνιά της χώρας μακριά από τα βλέμματα της μάζας των τουριστών.\nΠλήθος ναών και μνημείων υπάρχουν στην ευρύτερη περιοχή. Μάλιστα στην πόλη κατοικεί μια μειονότητα Βιετναμέζων καθολικών , οι οποίοι έχουν τη δική του επιβλητική εκκλησία, το Ναό της “άσπιλης Σύλληψης της Θεοτόκου. Πρόκειται για τη μεγαλύτερη εκκλησία της χώρας και σήμα κατατεθέν της πόλης. Δεν είμαι απολύτως σίγουρος πόσες μέρες χρειάζεται κανείς για να ζήσει την πόλη. Με σιγουριά όμως γνωρίζω ότι ένα απόγευμα δεν αρκεί. Αν διέθετα περισσότερο χρόνο θα περπατούσα στα στενά της παλιάς πόλης και θα γευόμουν τη φημισμένη τοπική κουζίνα. Η περιοχή αυτή της χώρας φημίζεται επίσης για τα εξωτικά φρούτα και τους πολύτιμους λίθους που βρίσκονται στο υπέδαφος της.\nΗ πόλη του Chanthaburi απέχει περίπου 4 ώρες από την πρωτεύουσα Bangkok, 2:30 ώρες από τη φασαριόζα Pattaya και 80 χιλιόμετρα από τα σύνορα με την Καμπότζη (μεθοριακός σταθμός Prum).\nΤο μικρό αυτό αρθράκι το αφιερώνω στην κυρία May και το νεαρό συνάδερφο της (με το δύσκολο όνομα) για τη βοήθεια που μου παρείχαν κατά την απρογραμμάτιστη είσοδο μου στη χώρα.\nTa ταξίδια γίνονται ομορφότερα παρέα με αγνούς ανθρώπους! Thank you May..\nAsia Cambodia to Thailand Chanthaburi Thailand travel Ασία Καμπότζη για Ταϋλάνδη ταξίδια Ταϋλάνδη Τσανταπούρι


Γιατί χρησιμοποιούμε την έκφραση "μνήμη ελέφαντα";\nΜετά από αυτό το άρθρο θα θες να αγκαλιάσεις έναν ελέφαντα\nUnsplash/ Mylon Ollila\nΌλοι έχουμε ακούσει την έκφραση “έχει μνήμη ελέφαντα”, είναι όμως γεγονός ότι αυτό το άγριο ζώο έχει την ικανότητα να θυμάται τα πάντας; Μελέτες έχουν δείξει ότι οι ελέφαντες έχουν απίστευτη μνήμη. Είναι ένα από τα λίγα θηλαστικά που παρουσιάζει δυνατότητες ανάκλησης παρόμοιες ή και καλύτερες από αυτές των ανθρώπων.\nΟι ερευνητές που μελέτησαν αφρικανικούς ελέφαντες στη φύση ανακάλυψαν ότι οι μεγαλύτεροι, θηλυκοί ελέφαντες (που ονομάζονται «μητριαρχικοί») συχνά οδηγούν κοπάδια. Μπορούν επίσης να θυμηθούν μέρη όπου το κοπάδι έχει βρει φαγητό και νερό στο παρελθόν. Οι ερευνητές πιστεύουν ότι η καλή μνήμη των ελεφάντων είναι ένα λόγος για τον οποίο οι ελέφαντες επιβιώνουν ενώ εξηγεί γιατί ζουν τόσο πολύ (κατά μέσο όρο 50 έως 60 χρόνια).\nΌσοι έχουν εργαστεί στην μελέτη των ελεφάντων έχουν επίσης παρατηρήσει ότι οι ελέφαντες θυμούνται τραυματικές εμπειρίες και μπορούν να κρατήσουν κακία εναντίον αυτών που τους έχουν πληγώσει. Για παράδειγμα, μια μελέτη σε αφρικανικούς ελέφαντες έδειξε ότι οι ελέφαντες θα αντιδρούσαν αρνητικά στη μυρωδιά ή τη θέα συγκεκριμένων ενδυμάτων. Ανακάλυψαν ότι οι ελέφαντες αντέδρασαν με αυτόν τον τρόπο επειδή τα ρούχα έμοιαζαν με αυτά που φορούσαν οι φυλές Maasai οι οποίοι έριχναν συχνά λόγχες εναντίον τους.\nΓιατί λοιπόν οι ελέφαντες έχουν τόσο καλές αναμνήσεις;\nΟι επιστήμονες πιστεύουν ότι πιθανότατα έχει να κάνει με τον μεγάλο εγκέφαλό τους. Ο εγκέφαλος ενός μέσου ενήλικα ελέφαντα ζυγίζει περίπου 11 κιλά – το μεγαλύτερο από όλα τα χερσαία θηλαστικά! Συγκριτικά, οι εγκέφαλοι των ανθρώπων και των δελφινιών – δύο άλλα «έξυπνα» θηλαστικά – ζυγίζουν περίπου 3 κιλά. Φυσικά, ένας μεγάλος εγκέφαλος δεν σημαίνει απαραίτητα ότι ένα ζώο θα είναι έξυπνο.\nΜελέτες έχουν δείξει, ωστόσο, ότι οι ελέφαντες είναι από τα πιο έξυπνα είδη στο ζωικό βασίλειο. Στην πραγματικότητα, ορισμένοι επιστήμονες πιστεύουν ότι οι ελέφαντες είναι τόσο έξυπνοι όσο τα δελφίνια και οι χιμπατζήδες. Ο εγκέφαλος ενός ελέφαντα μοιάζει με τον εγκέφαλο ενός ανθρώπου τόσο στη δομή όσο και στην πολυπλοκότητά του. Οι ερευνητές διαπίστωσαν ότι οι ελέφαντες εμφανίζουν πολλές συμπεριφορές που αποκαλύπτουν ιδιαίτερη νοημοσύνη, συμπεριλαμβανομένης της θλίψης, του αλτρουισμού, του μιμητισμού, του παιχνιδιού, της τέχνης, της χρήσης εργαλείων και της αυτογνωσίας.\nΓια παράδειγμα, οι περισσότεροι ελέφαντες ζουν σε οικογενειακές ομάδες που μπορούν να χωριστούν μόνο με θάνατο ή αιχμαλωσία. Επιπλέον, οι ελέφαντες δείχνουν σημάδια θλίψης όταν συναντούν τα λείψανα άλλων ελεφάντων που έχουν πεθάνει. Δεν είναι ασυνήθιστο να αγγίζουν τα νεκρά σώματα ή τα οστά με τα πόδια ή τους κορμούς τους.\nΟι ελέφαντες δείχνουν «αλτρουισμό» και ανιδιοτελή μέριμνα για την ευημερία των άλλων με την προθυμία τους να βοηθήσουν άλλα είδη, ακόμη και ανθρώπους, σε κίνδυνο. Οι ελέφαντες μπορούν επίσης να παρατηρηθούν να παίζουν και να μιμούνται τους ήχους που ακούν.\nΌταν χρησιμοποιούν τους κορμούς τους όπως τα χέρια, οι ελέφαντες επιδεικνύουν μια ασυνήθιστη ικανότητα χρήσης εργαλείων. Μια τέτοια χρήση που έχει εκπλήξει τους ανθρώπους σε ζωολογικούς κήπους σε όλο τον κόσμο είναι όταν ένας ελέφαντας χρησιμοποιεί τον κορμό του για να κρατήσει ένα πινέλο για να δημιουργήσει αφηρημένη τέχνη.\nΊσως ένα από τα μεγαλύτερα σημάδια της ευφυΐας των ελεφάντων, όμως, είναι η ικανότητα να αναγνωρίζουν την αντανάκλασή τους στον καθρέφτη. Αυτή η ικανότητα επιδεικνύει αυτογνωσία. Αυτό είναι κάτι που μόνο μερικά από τα πιο έξυπνα είδη μπορούν να ισχυριστούν.


ΣΟΚΑΡΙΣΤΙΚΕΣ ΑΠΟΚΑΛΥΨΕΙΣ: 'ΕΒΓΑΖΑ ΕΚΑΤΟΜΜΥΡΙΑ ΑΠΟ στημένα ματς σε Ελλάδα, Σουηδία και Ρουμανία\nΔημοσίευση: 14-11-2017, 00:28\nΣε σοκαριστικές αποκαλύψεις προχώρησε ένα φερόμενο μέλος εγκληματικής οργάνωσης με έδρα τη Σουηδία, που σύμφωνα με δημοσιεύματα βρίσκεται πίσω από σωρεία στημένων αγώνων στη σκανδιναβική χώρα και όχι μόνο .\nΤο "STV News"πήρε τηλεοπτική συνέντευξη από τον νεαρό άντρα, ο οποίος ισχυρίζεται ότι έζησε το μεγαλύτερο μέρος της ζωής του ως μέλος του συγκεκριμένου κυκλώματος και έβγαλε εκατομμύρια κορόνες (σουηδικό νόμισμα) από στοιχηματισμό σε χειραγωγημένους αγώνες .\nΗ επικοινωνία έγινε μέσω"Skype" και ο άντρας, ο οποίος διατήρησε την ανωνυμία του καθ' όλη τη διάρκεια της συνέντευξης, περιέγραψε ορισμένες από τις σκοτεινές διεργασίες του κυκλώματος .\n"Έρχεσαι σε επικοινωνία με τρεις έως επτά ποδοσφαιριστές . Πάντοτε υπάρχει κάποιος στο κύκλωμα που γνωρίζει κάποιον που βρίσκεται στην ομάδα ή που έχει στενούς δεσμούς με την ομάδα . Συναντιέστε, συναισθάνεσαι εάν υπάρχει παλμός ανάμεσά σας και υποβάλλεις την πρόταση", τόνισε αρχικά .\nΣε περίπτωση συμφωνίας, ο παίκτης μπορεί να λάβει μέχρι και τα μισά χρήματα της πληρωμής προκαταβολικά και τα υπόλοιπα όταν ολοκληρωθεί η δουλειά .\n"Δεχόμουν προσφορές για στοιχηματισμό σε αγώνες . Έχω επενδύσει πολλά χρήματα σε τέτοια πράγματα", δηλώνει και σε ερώτηση από ποιους δέχεται τις προτάσεις, απαντά: "Υπάρχουν κι άλλοι εγκληματίες, ψηλά στο σύστημα . Δεν θα πω σε ποιο σύστημα, αλλά υψηλά ιστάμενοι".\nΗ επόμενη ερώτηση αφορά το πώς εντοπίζει εκ των προτέρων ποια παιχνίδια είναι χειραγωγημένα . "Ζω σε τέτοιο περιβάλλον πολλά χρόνια και γνωρίζω πολλούς ανθρώπους που προσπαθούν να στήσουν αγώνες . Γνωρίζουν ότι διαθέτω αρκετά χρήματα και ότι είμαι έτοιμος να στοιχηματίσω και ξέρουν ότι θα βγάλουν χρήματα κι οι ίδιοι από αυτό . Έτσι, μου έρχονται πληροφορίες . Δεν πληρώνω πάνω από 15%-20%".\nΚακοποιοί πάσης φύσεως μαθαίνουν για κάποιον στημένο αγώνα και ενημερώνουν άλλους κακοποιούς ώστε να στοιχηματίσουν και με αυτόν τον τρόπο να "ξεπλύνουν" χρήματα από παράνομες δραστηριότητες, όπως πχ. διακίνηση ναρκωτικών .\n"Εκεί βρίσκονται τα πραγματικά μεγάλα ποσά . Ο ένας το λέει στον άλλο μέσα σε ένα κύκλωμα και με τη βοήθεια του ανθρώπου που στήνει το ματς, κάποιο διακεκριμένο μέλος του εγκληματικού συστήματος κάνει την προσφορά για στοίχημα σε 'ασφαλείς ποδοσφαιρικούς αγώνες'".\nΤα χρήματα με τα οποία στοιχηματίζει προέρχονται από εγκληματικές δραστηριότητες . Μάλιστα, στην επικοινωνία με το κανάλι, επιδεικνύει δέσμες με χαρτονομίσματα των 500 ευρώ .\nΣύμφωνα με το κείμενο της ιστοσελίδας του καναλιού, "ξεπλένει" τα χρήματα μέσω στημένων αγώνων σε Allsvenskan (πρώτη κατηγορία Σουηδίας), Superettan (δεύτερη κατηγορία Σουηδίας) και στα πρωταθλήματα της Ελλάδας και της Ολλανδίας .\nΑποκαλύπτει ότι συνήθως ποντάρει σε συγκεκριμένο αριθμό τερμάτων σε έναν αγώνα ή σε αποτέλεσμα ημιχρόνου, όταν γνωρίζει εκ των προτέρων ότι οι παίκτες έχουν εξαγοραστεί . Τα χρήματα ποντάρονται από διαφορετικούς λογαριασμούς, μέσω διαφορετικών στοιχηματικών ιστοσελίδων, έχοντας δημιουργήσει εδώ και καιρό ένα περίπλοκο δίκτυο .\n"Άνοιξα δέκα λογαριασμούς με δέκα διαφορετικούς ανθρώπους που γνωρίζω . Σιγά σιγά, έβαζα χρήματα σε αυτούς τους λογαριασμούς . Σταδιακά, έκανα αρκετές συναλλαγές από αυτούς τους λογαριασμούς . Στο τέλος, απέκτησα πολύ υψηλό όριο, ώστε να παίζω δυνατά . Το άρχισα πριν από 5-6 χρόνια . Σήμερα, μπορώ να παίζω πολλά χρήματα σε αγώνες, χωρίς κανείς να με ρωτάει".\nΜάλιστα, έστειλε στο κανάλι αποδεικτικά των αποθεματικών του στους λογαριασμούς που βρίσκονται στη Μάλτα . Το κατατεθέν ποσό ανέρχεται σε 1.340.000 κορόνες (137.260 ευρώ). "Η εταιρία έχει υψηλό επίπεδο εχεμύθειας και δεν παρέχει πληροφορίες για τον κάτοχο του λογαριασμού", υποστηρίζει .\nΣύμφωνα με το ίδιο δημοσίευμα, σε όλα αυτά τα χρόνια έχει κερδίσει 3.500.000 ευρώ από τους στημένους αγώνες, την ώρα που ο ίδιος προσθέτει ότι είναι λυπηρό που ο αθλητισμός έχει επηρεαστεί με αυτόν τον τρόπο: "Εάν υπάρχει κάτι που πρέπει να είναι ελεύθερο από έγκλημα και πολιτική, αυτό είναι . Αλλά συμβαίνει . Σημαίνει καθημερινά".\nΟ Φρέντρικ Γκάρνταρε, ο επικεφαλής αστυνομικός στην ομάδα καταπολέμησης εγκλήματος στον αθλητισμό της Σουηδίας, επιβεβαιώνει ότι εγκληματικές ομάδες και δίκτυα οργανώνουν στήσιμο αγώνων . Η αστυνομία έχει ταυτοποιήσει περίπου 20 άτομα κλειδιά σε αυτά τα κυκλώματα που στήνουν αγώνες .\n"Έχουν διαφορετικούς συνδέσμους με τις συμμορίες ή τις οργανώσεις, που σκοτώνει η μία την άλλη", εξηγεί ο Γκάρνταρε .\nΤον τελευταίο καιρό, η Σουηδία φέρεται να πλήττεται από απόπειρες χειραγώγησης αποτελεσμάτων στο ποδόσφαιρο . Ένα πρώτο επεισόδιο εντοπίζεται τον Μάιο του 2017, όταν πραγματοποιήθηκε προσπάθεια στησίματος του Γκέτεμποργκ - ΑΙΚ, με συνέπεια η ποδοσφαιρική ομοσπονδία να αναβάλει το παιχνίδι . Ένας άγνωστος προσέφερε μεγάλα ποσά σε παίκτη της ΑΙΚ για να βοηθήσει ώστε η ομάδα του να ηττηθεί, ωστόσο ο ποδοσφαιριστής κατήγγειλε το περιστατικό .\nΤον Οκτώβριο υπήρξε απόπειρα και στην αναμέτρηση της Μάλμε με τη Χάκεν, όταν προσφέρθηκαν χρήματα σε παίκτη της τελευταίας, αλλά εκείνος τα αρνήθηκε, με συνέπεια να δεχθεί απειλές .\nΤο dynatielladanews πρόσθεσε στα παραπάνω:\n[...] [...] [...] [...] [...] [...] [...] [...] [...] [...] [...] [...] [...] [...] [...] [...] [...] [...] [...]


Betarchon.com - Πτήση 'δικεφάλων' στο ΟΑΚΑ\nΌλα τα φώτα την Κυριακή είναι στο ΟΑΚΑ, εκεί όπου η ΑΕΚ του Μανόλο Χιμένεθ φιλοξενεί τον ΠΑΟΚ του Ίβιτς. Προφανώς και δεν έχει καμιά τεράστια βαθμολογική σημασία το ματς, όμως δεν παύει να παίζει ρόλο το γόητρο. Φυσικά, θα μας κάνουν παρέα όλα τα μεγάλα πρωταθλήματα της Ευρώπης.\nΤο ματς από βαθμολογική άποψη προφανώς είναι πιο σημαντικό για την ΑΕΚ η οποία βρίσκεται εκτός της ζώνης των playoffs, ωστόσο ο ΠΑΟΚ θέλει να αποδείξει τη φετινή του δυναμική και να αποβάλει το "κόμπλεξ" που έχει όταν κατεβαίνει στην Αθήνα.\nΣε κάθε περίπτωση τα ντέρμπι των δικεφάλων συνήθως έχουν συγκινήσεις, γκολ και θέαμα. Ο Ολυμπιακός μέσα σε λίγες μέρες ξανασυναντάει τον Ατρόμητο. Αυτή τη φορά είναι πολύ κουρασμένος, μιας και την Πέμπτη αντιμετώπισε την Μπεσίκτας στο Φάληρο. Το 1-1 άφησε "πικρή γεύση", καθώς οι "ερυθρόλευκοι δεν κατάφεραν να διατηρήσουν το προβάδισμά τους. Πάντως μια τέταρτη ενδεχόμενη σερί ήττα στο πρωτάθλημα θα σηκώσει "τσουνάμι" στον Πειραιά. Κέρκυρα - Ξάνθη και Πλατανιάς - Βέροια τα άλλα δύο ματς.


Αποψη: Ουσιώδεις προτάσεις άμεσης εφαρμογής | ΠΟΛΙΤΙΚΗ – GrecoNews\nHome Ελλάδα\tΑποψη: Ουσιώδεις προτάσεις άμεσης εφαρμογής | ΠΟΛΙΤΙΚΗ\nΑποψη: Ουσιώδεις προτάσεις άμεσης εφαρμογής | ΠΟΛΙΤΙΚΗ\nΤο πολιτικό μας σύστημα νοσεί. Είναι ανίκανο να διαχειριστεί τα ποικίλα προβλήματα –αρμοδιότητάς του– που αντιμετωπίζουν οι πολίτες. Η παράθεση παραδειγμάτων κρατικής ανεπάρκειας ή ανικανότητας παρέλκει. Τα βιώνουν καθημερινά οι πολίτες αυτής της χώρας.\nΗ Νέα Δημοκρατία υπόσχεται ένα πρόγραμμα ανάπτυξης που θα στηριχθεί κυρίως στην ιδιωτική οικονομία, σε εύλογες μειώσεις φόρων, σε καλύτερη αστυνόμευση, σε αντιστροφή των ισοπεδωτικών μέτρων στην Παιδεία κ.ά.\nΠροέχουν, όμως, κατά τη γνώμη μου, η μόνιμη (διαρκής) βελτίωση της ποιότητας της δημόσιας διοίκησης και η εξασφάλιση ότι η εξουσία ασκείται με βάση κανόνες δικαίου (rule of law).\nΓια να ξεφύγουμε από τη στασιμομιζέρια των τελευταίων δέκα ετών χρειαζόμαστε πολλές παραγωγικές επενδύσεις. Οι εγχώριες αποταμιεύσεις –όσες έχουν απομείνει– δεν αρκούν για να χρηματοδοτήσουν τις απαιτούμενες επενδύσεις. Πρέπει, λοιπόν, οπωσδήποτε να προσελκύσουμε ξένους επενδυτές. Τους ίδιους επενδυτές προσπαθούν, όμως, να προσελκύσουν δεκάδες άλλες χώρες. Για να διαλέξουν την Ελλάδα οι επενδυτές θα πρέπει να είναι σίγουροι ότι, αν χρειαστεί, θα μπορούν να στηριχθούν σε γρήγορη, αποτελεσματική και δίκαιη Δικαιοσύνη. Και μηδενικοί φορολογικοί συντελεστές δεν είναι ικανοί να προσελκύσουν επενδυτές που ακούν τις ιστορίες του Ελληνικού, ή της εταιρείας «Ελληνικός Χρυσός» στη Χαλκιδική, ή του Ανδρέα Γεωργίου της ΕΛΣΤΑΤ.\nΣτις 27.5.18 στην «Κ», ο βουλευτής Επικρατείας της Ν.Δ. κ. Θ. Φορτσάκης διαπίστωσε τη νοσηρότητα του πολιτικού μας συστήματος και έκανε μερικές προτάσεις που έχουν ένα κοινό χαρακτηριστικό: μολονότι ρηξικέλευθες, δεν προϋποθέτουν συνταγματική αναθεώρηση. Μπορούν να περάσουν με απλή πλειοψηφία στη Βουλή. Αν εφαρμοστούν, πιστεύω ότι θα συμβάλουν στον περιορισμό της νοσηρότητας.\nΠροτείνει ο κ. Φορτσάκης τον περιορισμό των 300 βουλευτών σε 200 και την εκλογή τους με σταθερό εκλογικό σύστημα, σε μονοεδρικές περιφέρειες για τους περισσότερους (άρα χωρίς σταυρό) και με λίστες για τους λιγότερους (μια παραλλαγή του γερμανικού συστήματος).\nΓια εμάς τους πολίτες το μονοεδρικό σύστημα σημαίνει ότι στη Βουλή θα υπάρχει ένας μοναδικός βουλευτής που θα εκπροσωπεί την περιφέρειά μας.\nΣτην πρόταση του κ. Φορτσάκη αντέδρασε σφόδρα ο βουλευτής και αντιπρόεδρος της Ν.Δ. κ. Γεωργιάδης την επομένη Κυριακή («Κ», 3.6.18), υποστηρίζοντας ότι χρειάζονται περισσότεροι από 300 βουλευτές. Το επιχείρημα Γεωργιάδη είναι ότι όταν είναι λίγοι οι βουλευτές, εκλέγονται οι πιο γνωστοί και ισχυροί. Οταν είναι περισσότεροι δίνεται η ευκαιρία σε καινούργιους ανθρώπους να βρεθούν στη Βουλή.\nΣυμφωνώ με τον κ. Φορτσάκη. Οι βουλευτές κατά το Σύνταγμα μετέχουν στο νομοθετικό έργο και ελέγχουν την κυβέρνηση. Αυτός είναι ο ρόλος τους. Είμαι βέβαιος ότι μια γρήγορη ανάγνωση των πρακτικών της Βουλής θα πείσει και τον πιο δύσπιστο ότι η Βουλή θα λειτουργούσε πολύ καλύτερα με σημαντικά λιγότερους βουλευτές.\nΧρειαζόμαστε πιο λίγους και ασφαλώς καλύτερους βουλευτές. Από την ανάγνωση των πρακτικών της Βουλής θα προκύψει, επίσης, ότι υπάρχουν βουλευτές, αμειβόμενοι όπως όλοι οι βουλευτές, που απλώς παρίστανται στη Βουλή. Δεν συνεισφέρουν, αλλά πληρώνονται από τους φορολογουμένους.\nΜου προξένησε εντύπωση η άποψη του κ. Γεωργιάδη ότι η αύξηση του αριθμού των βουλευτών θα ήταν μια θετική εξέλιξη. Μέχρι σήμερα υποστήριζε ο κ. Γεωργιάδης απλές πρακτικές λύσεις και απέφευγε προτάσεις που αποκλειστικό σκοπό έχουν να ικανοποιήσουν τις φιλοδοξίες βουλευτών και πολιτευτών. Ευτύχημα είναι, πάντως, ότι για την εφαρμογή της κακής πρότασης του κ. Γεωργιάδη πρέπει να προηγηθεί συνταγματική αναθεώρηση.\nΟφείλω να συμπληρώσω ακόμη ότι ο πληθωρισμός βουλευτών ψηφίζει άθλια κακογραμμένα νομοσχέδια, χωρίς κανείς να έχει την ικανότητα, τον χρόνο, ή τη διάθεση να τα διορθώσει. Αυτά τα νομοσχέδια γίνονται νόμοι και ταλαιπωρούν τους πολίτες και τους ξένους επενδυτές.\nΜια άλλη διαφωνία Φορτσάκη – Γεωργιάδη ξεκινάει από την πρόταση Φορτσάκη να μη μετέχουν βουλευτές στην κυβέρνηση. Μόνον ο πρωθυπουργός θα είναι βουλευτής. Κάτι τέτοιο κατά τον κ. Γεωργιάδη θα ήταν η απόλυτη καταστροφή.\nΕγώ υποστηρίζω ότι για να σχηματιστεί κυβέρνηση των αρίστων για μια καινούργια Ελλάδα, πρέπει ο πρωθυπουργός να αναζητήσει τους καλύτερους στη μεγαλύτερη δυνατή δεξαμενή ανθρώπων μέσα και έξω από την Ελλάδα. Θα ήταν λάθος να περιοριστεί ο πρωθυπουργός στους λίγους που εκλέχθηκαν βουλευτές. Η υπουργοποίηση βουλευτή δεν αποκλείεται. Είναι, όμως, η εξαίρεση και έχει ως συνέπεια την απώλεια της βουλευτικής έδρας.\nΤο αντεπιχείρημα του κ. Γεωργιάδη είναι ότι αν ο πρωθυπουργός δεσμευθεί να υπουργοποιεί εξωκοινοβουλευτικούς, χάνει ένα μοχλό πίεσης των βουλευτών του. Ετσι είναι. Προτιμώ, όμως, μια άτακτη και ζωηρή κοινοβουλευτική ομάδα από μια πειθήνια και υπάκουη. Παράδειγμα, η σημερινή κοινοβουλευτική ομάδα του ΣΥΡΙΖΑ.\nΨηφίζει οτιδήποτε. Είναι πειθήνια και καθόλου χρήσιμη.\nΟ κ. Φορτσάκης προτείνει την καθιέρωση ανώτατου ορίου θητειών για τους βουλευτές. Ο κ. Γεωργιάδης διαφωνεί.\nΑν οι βουλευτές ήταν δυνατόν να υπουργοποιηθούν, θα μπορούσα να καταλάβω την πρόταση Φορτσάκη. Ο βουλευτής, όμως, αποκλειστικά νομοθέτης και όχι υποψήφιος υπουργός, κερδίζει από πείρα. Συμφωνώ, λοιπόν, σε αυτό με τον κ. Γεωργιάδη. Η καθιέρωση ανώτατου ορίου θητειών σε συνδυασμό με το ασυμβίβαστο της υπουργοποίησης θα βλάψει το νομοθετικό έργο της Βουλής.\nΤο τελευταίο τμήμα των προτάσεων Φορτσάκη αφορά την Τοπική Αυτοδιοίκηση. Ομιλεί γενικώς για ενίσχυση αρμοδιοτήτων.\nΑυτό που χρειάζεται η Τοπική Αυτοδιοίκηση είναι δικούς της οικονομικούς πόρους που να τους χειρίζεται στο πλαίσιο του νόμου όπως αυτή επιλέγει. Μόνον έτσι, με δικά της λεφτά, θα είναι πράγματι Αυτοδιοίκηση.\nΤο άρθρο του κ. Φορτσάκη πλησίασε τον πυρήνα του ελληνικού πολιτικού προβλήματος. Ανοιξε μια συζήτηση που πρέπει να ωριμάσει πριν από τις εκλογές. Αποφάσεις σαν αυτές που ζητάει (200 βουλευτές, ασυμβίβαστο βουλευτή-υπουργού, μονοεδρικό εκλογικό σύστημα για τους περισσότερους) πρέπει να ληφθούν προεκλογικά και να δεσμεύσουν όσους συμμετάσχουν στις εκλογικές λίστες της Ν.Δ. Η αναβολή για μετά τις εκλογές θα είναι πρώιμη αναγγελία συνθηκολόγησης με τα υφιστάμενα πελατειακά δίκτυα νομής της εξουσίας που οδήγησαν τη χώρα στην παρακμή.\nΟσα θίγει ο κ. Φορτσάκης στο άρθρο του περιλαμβάνονται στο «Καινοτόμο Σύνταγμα για την Ελλάδα» που δημοσιεύθηκε στην «Κ» τον Ιούνιο 2016. Το κείμενο της πρότασής μας για το Σύνταγμα είναι πάντοτε διαθέσιμο στον ιστότοπο της εφημερίδας. Αξίζει να μελετηθεί με προσοχή. Οι μεγάλες αλλαγές στην Ελλάδα θα συμβούν όταν μάθουμε να κυβερνιόμαστε σωστά, αποτελεσματικά.\nΑνέλκυση του «Corfu Island» που είχε βυθιστεί το 1986 (video)\nΓεννηματά: Οι επόμενες εκλογές θα είναι ντέρμπι για τρεις | ΠΟΛΙΤΙΚΗ\nΒενιζέλος: Δυστυχώς, θα επικρατήσει η ερμηνεία για «Έλληνες...\nEπιθετικό σχόλιο Μαξίμου για την συνέντευξη Μητσοτάκη |...\nΕυχές Ερντογάν στον Παυλόπουλο για την επέμβαση στην...\nΑποψη: Η πιθανή παγίδα ένταξης της ΠΓΔΜ στο...\nΜητσοτάκης: Κακή συμφωνία με απαράδεκτες εθνικές υποχωρήσεις (video)...\nAthens Pride 2018: Μηνύματα σεβασμού στη διαφορετικότητα\nΚορυφώνεται η μάχη στη Βουλή – Μετά τις...\nΣτροφή σε λιγότερο γνωστούς ελληνικούς προορισμούς προτείνει η...


UMIDIGI Power 5: με μπαταρία 6150mAh και Android 11... από 95€!\nTo UMIDIGI Power 5 4GB+128GB είναι διαθέσιμο στα 110€ με EU Priority Line (δεν έχετε τελωνείο). Το Shipping Insurance είναι προαιρετικό. Επιλέξτε EU Version.\nTo UMIDIGI Power 5 3GB+64GB είναι διαθέσιμο στα 95€ με EU Priority Line (δεν έχετε τελωνείο). Το Shipping Insurance είναι προαιρετικό. Επιλέξτε EU Version.\nPrevious post INSE S6: η πιο φθηνή cordless σκούπα (stick) σε προσφορά!


Glitter: Σχέσεις στο γραφείο: Εργασία και φιλιά\n«Δεν θα το έκανα ποτέ. Δεν μπλέκεις τη δουλειά με τα προσωπικά σου, τελείωσε. Άλλο θέμα». Τρεις μπύρες αργότερα, το θέμα παρέμενε το ίδιο. Είχε περάσει από το πόσο εύκολα κρατάς μυστικό στον κλειστό κύκλο ενός μικρού γραφείου, όπως το δικό του, στην «άβολη φάση» του να χωρίσεις και να πρέπει να βλέπεις τον άλλο καθημερινά, και από εκεί στα δικά μου αντεπιχειρήματα και τις διαμαρτυρίες ότι δεν τα σκέφτεται αυτά τα πράγματα ένας ερωτευμένος. «Καλά, δεν είμαι και ερωτευμένος». Αν ήμουν, τα πράγματα θα ήταν αλλιώς. Αυτό το τελευταίο δεν το είπε, απλώς το θεώρησα φυσική συνέχεια της φράσης του, από τα ευκόλως εννοούμενα που παραλείπονται, για να λήξει κάπως η δίωρη συζήτηση.\nΕίναι, όντως, μεγάλη συζήτηση το πόσο διαχειρίσιμες είναι οι σχέσεις που «συμβαίνουν» όχι στο μπαρ, την κοινή παρέα, το σεμινάριο αγγειοπλαστικής ή τις καλοκαιρινές διακοπές, αλλά στον λιγότερο ρομαντικό χώρο της καθημερινότητάς μας: τη δουλειά. Αν η τύχη του να γνωρίσεις το άλλο σου μισό πάει χέρι-χέρι με την ατυχία του ότι κάθεται στο απέναντι γραφείο, εύλογα θα αναρωτηθείς μήπως έκανες κάτι και μαύρισες το κάρμα σου (αν είσαι ανήσυχο πνεύμα) και μήπως δεν είναι καλή ιδέα (αν είσαι πρακτικός άνθρωπος). Και αν σας κουτσομπολεύουν; Και αν η εταιρεία δεν το εγκρίνει, και σας απολύσουν; Και αν τσακώνεστε κι αφήνετε στη μέση τα project, επειδή έχετε πάρει ομερτά ότι δεν θα μιλήσετε ο ένας στον άλλο; Και αν χωρίσετε και πρέπει να τον/ την βλέπετε κάθε μέρα;\nΌταν πηγαίναμε μαζί γραφείο…\nΠροφανώς, όλα αυτά τα «αν» τρεμοσβήνουν μπροστά στον έρωτα που ήρθε και σας χτύπησε σαν ρεύμα τριφασικό, που σας έστειλε να φιλιέστε στα κλιμακοστάσια και να χάνετε προθεσμίες επειδή κοιτάζετε ο ένας τον άλλο από τα απέναντι γραφεία σαν χαζοί –τις πρώτες μόνο μέρες, ελπίζουμε, γιατί αλλιώς καταλήγετε δύο άνεργοι ερωτευμένοι.\nΌλα αυτά τα «αν» θα τα ξαναθυμηθείτε μετά το πρώτο διάστημα, όταν η πρώτη ζαλάδα του μεγάλου έρωτα περάσει, αφήνοντάς σας να κάνετε και καμιά δουλειά. «Το ζευγάρι που δουλεύει μαζί αντιμετωπίζει και αρνητικές και θετικές επιδράσεις στην σχέση του» εξηγεί η ψυχοθεραπεύτρια – συμβουλευτική ψυχολόγος Χριστίνα Βλαχοπούλου. «Ποια ακριβώς επίδραση θα έχει η επαγγελματική ζωή στην σχέση του, και πόσο εύκολη ή δυσάρεστη θα είναι η καθημερινότητά τους στο εργασιακό περιβάλλον, καθορίζεται στην ουσία από το πόσο συμβατή και ουσιαστική είναι η σχέση του ζευγαριού.\n»Δύο άνθρωποι που έχουν αγάπη, σεβασμό και κατανόηση μέσα στο σπίτι τους, μπορούν να το κάνουν και σε οποιοδήποτε άλλο χώρο. Αν πάλι το ζευγάρι έχει σημαντικές διαφορές και δυσκολίες, η σχέση του θα είναι παντού ακανθώδης και ετοιμόρροπη. Για τον ίδιο ακριβώς λόγο, το ζευγάρι που έχει καλή επικοινωνία και σταθερές συναισθηματικές βάσεις μπορεί να διατηρήσει την ισορροπία και την αγάπη, ανεξάρτητα από τις συνθήκες που επηρεάζουν τη σχέση».\nΤο αποφύγατε μία, το αποφύγατε δύο, τελικά δεν καταφέρατε να αντισταθείτε στον πειρασμό, και καταλήξατε μαζί. Το επόμενο μεγάλο ερώτημα που θα πέσει στο τραπέζι σας αργά ή γρήγορα (με μεγαλύτερες πιθανότητες στο γρήγορα) είναι το αν θα το μάθουν ή όχι οι υπόλοιποι συνάδελφοι.\n«Προφανώς, δεν στείλαμε memo τα ευχάριστα σε όλη την εταιρεία, αλλά ποτέ δεν μας πέρασε από το μυαλό να το κρύψουμε» λέει η Λένα, 30 ετών, που γνώρισε τον επί τρία χρόνια σύντροφό της στο γραφείο. «Είναι λίγο παιδικό να προσπαθείς να κρυφτείς, δημιουργούνται και άβολες καταστάσεις με τους άλλους συναδέλφους, ειδικά σε μικρές εταιρείες, όπως η δική μας, που σχεδόν όλοι κάνουν και παρέα μεταξύ τους. Άσε που αν κάποιος αρχίσει να το υποψιάζεται, εκεί είναι που αρχίζουν τα κουτσομπολιά, του τύπου ‘είναι ιδέα μου, ή κάτι τρέχει με αυτούς του δύο;’. Αν η σχέση είναι ολοφάνερη, δεν υπάρχει τίποτα να κουτσομπολέψει κανείς. Δεν κάνουμε τίποτα κακό, στο κάτω κάτω».\nΔιαφορετική άποψη έχει ο Γιάννης, 32 ετών, που είναι σήμερα παντρεμένος με την σύντροφό του, με την οποία γνωρίστηκαν πριν από έξι χρόνια στη δουλειά. Για την ακρίβεια, διαφορετική άποψη είχε η πολυεθνική εταιρεία στην οποία δούλευαν. «Οι σχέσεις μεταξύ των εργαζομένων απαγορεύονταν διά ροπάλου. Τον πρώτο καιρό προσπαθούσαμε να το κρύψουμε, αλλά τελικά μαθεύτηκε –ποτέ δεν μάθαμε πώς, προφανώς κάποιος μας είδε μαζί έξω– και εγώ κατέληξα με εσπευσμένη μετάθεση σε κατάστημα άλλης περιοχής. Από την άλλη, βέβαια, να λέμε κι ευτυχώς, θα μπορούσαμε να έχουμε καταλήξει απολυμένοι».\nΚι αν δεν μπορείς να το αποφύγεις…\nΚάνεις αυτό που λέει η συνέχεια του γνωστού ρητού. Άλλωστε, όπως θα σας πουν τα περισσότερα ζευγάρια που δουλεύουν μαζί, αυτές οι σχέσεις έχουν και πολλά πλεονεκτήματα. «Το βασικότερο είναι ότι μπορούμε να πηγαινοερχόμαστε μαζί, γλιτώνοντας ένα κάρο λεφτά από βενζίνες. Νομίζω επίσης ότι μας φέρνει πιο κοντά καθώς μπορούμε να συζητάμε για τη δουλειά και να βοηθάμε ο ένας τον άλλο, τόσο συμβουλευτικά όσο και πρακτικά» λέει η Ισμήνη, 25 ετών, που γνώρισε τον σύντροφό της πριν από ενάμισι χρόνο εκτός γραφείου, αλλά βρέθηκαν μετά από λίγο καιρό να δουλεύουν μαζί.\n«Δεν ξεμένεις ποτέ από θέματα για συζήτηση. Έχεις πάντα να σχολιάσεις κάτι που έγινε στο γραφείο, είτε σε επαγγελματικό επίπεδο είτε σε προσωπικό. Αν δεν δουλεύετε μαζί, δεν είναι ενδιαφέρον για τον άλλο να του διηγείσαι ιστορίες με πρόσωπα που δεν τα γνωρίζει» συμπληρώνει η Λένα.\nΠολλά πλεονεκτήματα βλέπει στις ενδογραφειακές σχέσεις και η ειδική ψυχολόγος: «Η επαγγελματική συνύπαρξη μπορεί να θεωρηθεί θετική και προτιμότερη από τον ελάχιστο ή μηδενικό χρόνο που ένα ζευγάρι μοιράζεται λόγω επαγγελματικών υποχρεώσεων. Τα ζευγάρια που δουλεύουν μαζί, συνήθως μετακινούνται με το ίδιο όχημα, γευματίζουν και κοιμούνται σχεδόν την ίδια ώρα, κάτι που μειώνει διαφωνίες και πίεση, συντελώντας θετικά στην ευκολότερη καθημερινότητα του ατόμου» εξηγεί η κ. Βλαχοπούλου.\n«Με την προϋπόθεση, βέβαια να υπάρχει η αίσθηση του μέτρου», συμπληρώνει. «Το να μιλάμε διαρκώς για επαγγελματικούς στόχους και προβλήματα όλες τις ώρες μπορεί να γίνει μονότονο και να απειλήσει τη ρομαντική πλευρά της σχέσης. Η ευκαιρία της συχνότερης επικοινωνίας και περισσότερου χρόνου μαζί πρέπει να αξιοποιείται δημιουργικά και ποιοτικά, ώστε να καλύπτει όλες τις ανάγκες του ζευγαριού.\n»Εν τέλει, ίσως είναι προτιμότερο να μοιραζόμαστε την επαγγελματική μας καθημερινότητα με τον σύντροφό μας, αντί να το κάνει κάποιος άλλος μαζί του. Εξάλλου, δύο άνθρωποι μπορούν να διατηρήσουν τη δική τους ανεξαρτησία και ζωή δημιουργώντας ταυτόχρονα και μια άλλη με τον σύντροφό τους. Η συνεργασία και η συνύπαρξη δεν σημαίνει απαραίτητα ταύτιση και συγχώνευση».\nΠολεμώντας την ρουτίνα\nΔεν είναι, λοιπόν, η ρουτίνα ο νούμερο ένα εχθρός των σχέσεων που εκτυλίσσονται πέρα από το σπίτι, το ραντεβού, τα Σαββατοκύριακα και τις διακοπές, και στο γραφείο;Δεν κινδυνεύουν να βαρεθούν τα ζευγάρια που περνούν μαζί όλο το εικοσιτετράωρο; Για μία ακόμα φορά, η απάντηση είναι «εξαρτάται» –από το πώς διαχειρίζονται αυτό το εικοσιτετράωρο.\n«Είμαστε ακριβώς 24 ώρες το 24ωρο μαζί, αν και στη δουλειά δεν το λες ακριβώς «μαζί». Ωστόσο τυχαίνει να έχουμε πολλά κοινά ενδιαφέροντα, οπότε δεν βαριόμαστε ο ένας τον άλλον» λέει η Ισμήνη. «Επιπλέον, ακριβώς για να μην βαρεθούμε, μία με δύο φορές την εβδομάδα ο καθένας θα κάνει το πρόγραμμά του, θα βγει με τους φίλους του, θα κοιμηθεί στο σπίτι του. Ακόμα και αυτές οι μια δυο μέρες μας φαίνονται βάσανο. Το κάνουμε όμως για να κρατάμε το ενδιαφέρον ζωντανό, να μην χανόμαστε με τους φίλους μας, να λείπει λίγο ο ένας στον άλλον και να μην μπει η τριβή ανάμεσά μας».\nΠροφανώς, όλα αυτά δεν σημαίνουν ότι οι ενδογραφειακές σχέσεις είναι ιδανικές, ή ότι ταιριάζουν σε όλους. Το αντίθετο: χρειάζονται αρκετή προσπάθεια, την οποία ακόμα και αν κάνεις δεν είναι απαραίτητο ότι θα λειτουργήσουν. «Τα μειονεκτήματα μιας σχέσης στο γραφείο είναι πολλά» λέει η Εβελίνα, 26 ετών, που πέρασε ενάμισι χρόνο σε μια ενδογραφειακή σχέση με πολλά διαλείμματα και αρκετά προβλήματα. «Οι ζήλιες που μπορεί να προκύψουν, το ότι μπορεί να τσακώθηκες την προηγούμενη μέρα και να είσαι αναγκασμένη να τον δεις στο γραφείο, το άγχος ότι μπορεί να καρφώνεσαι και να σε συζητάνε οι συνάδελφοι... Τελευταίο και βασικότερο, σε περίπτωση χωρισμού (και στη δική μου περίπτωση κακού χωρισμού) δεν είναι ό,τι καλύτερο να βλέπεις τον πρώην καθημερινά».\n«Επίσης, αν γίνει καμιά στραβή και πάει για φούντο η δουλειά θα μείνουμε δύο άνεργοι» προσθέτει η Ισμήνη, φωτίζοντας μια εξαιρετικά επίκαιρη πτυχή του θέματος που δεν είχαμε σκεφτεί.\n«Αναπόφευκτα, στον εργασιακό χώρο μπορούν να αναπτυχθούν ανταγωνισμός αλλά και ρουτίνα, δύο προβλήματα που μπορούν να λυθούν με αμοιβαία κατανόηση και καλή θέληση» εξηγεί από την πλευρά της η κ. Βλαχοπούλου. «Στον χώρο εργασίας είναι σημαντικό να είναι σεβαστές και καθαρά διαχωρισμένες οι αρμοδιότητες και ο ρόλος του κάθε συντρόφου. Κάτι που σημαίνει ότι πρέπει να φέρεσαι και να σχετίζεσαι με τον σύντροφό σου όπως με οποιονδήποτε άλλο συνάδελφο/ εργαζόμενο, χωρίς να εμπλέκεται το συναίσθημα, η υπερβολική οικειότητα ή άλλα θέματα που μπορεί να υπάρχουν εκτός δουλειάς».\nΟ λιγότερο ρομαντικός χώρος της καθημερινότητάς μας (;)\n«Το γραφείο είναι το προφανέστερο μέρος για να φλερτάρεις, ή ακόμα και να πας αυτό το φλερτ ένα βήμα παραπέρα, ειδικά αν είσαι παντρεμένος ή σε μακροχρόνια σχέση» λέει ο Παναγιώτης, 36 ετών. «Σκέψου ότι είναι το μόνο μέρος όπου βρίσκομαι τόσες ώρες την ημέρα, με άτομα που ξέρω και με ξέρουν. Σε ένα μπαρ, άντε και φλερτάρω με κάποια, τι ακριβώς θα της πω στο τέλος; “Λοιπόν, έχω μισή ώρα ελεύθερη τώρα, και άλλες δύο ώρες το άλλο Σάββατο. Σπίτι μου ή σπίτι σου”;».\nΤο εξωσυζυγικό, ή απλά «εξωσχεσικό» φλερτ στο γραφείο, βέβαια, δεν είναι αποκλειστικά ανδρικό προνόμιο. «Έχω μία συνάδελφο, παντρεμένη και με παιδί και καμιά δεκαετία μεγαλύτερή μου, η οποία μου στέλνει τολμηρά-θα-τα-έλεγες μηνύματα εδώ και χρόνια» λέει ο Σάκης, 31 ετών. «Έχω αρνηθεί, ευγενικά και λιγότερο ευγενικά πολλές φορές, κι εκείνη συνεχίζει. Αν ήμασταν στην Αμερική, θα έκανα μήνυση για σεξουαλική παρενόχληση. Μη γελάς, δεν είναι αστείο» καταλήγει, αφήνοντάς με να επιμένω ότι αυτά συμβαίνουν μόνο στις ταινίες.\n«Οι εξωσυζυγικές σχέσεις που αποτελούν σημείο των καιρών μας μαρτυρούν ότι αυτός που μοιράζεται συχνότερα τις συνήθειες, τις αγωνίες και τις σκέψεις μας είναι πιθανότερο να έρθει κοντά μας συναισθηματικά και διανοητικά» εξηγεί από ψυχολογικής σκοπιάς το φαινόμενο αυτό η κ. Βλαχοπούλου. «Όταν περνάμε με κάποιον από εφτά έως έντεκα ώρες την ημέρα υπάρχουν μεγαλύτερες προοπτικές να τον γνωρίσουμε σαν άνθρωπο, να εντοπίσουμε την συμβατότητά μας μαζί του ή να θελήσουμε να εμβαθύνουμε την σχέση, προκειμένου να καλύψουμε την οποιαδήποτε ανάγκη».


Στα play off ο Ολυμπιακός, γλιτώνει τον 3ο προκριματικό γύρο • Tvkosmos - Τηλεόραση ΚΟΣΜΟΣ ΡΟΔΟΣ - TvKosmos.gr\n24 Σεπτεμβρίου, 2020, 8:43 μμ\nΑρχική Αθλητικά Στα play off ο Ολυμπιακός, γλιτώνει τον 3ο προκριματικό γύρο • Tvkosmos\nΗ πρόκριση της Λιόν στην επόμενη φάση του Champions Legue, παρά τη ήττα της 2-1 από την Γιουβέντους (την είχε νικήσει 1-0 στο «Ζερλάν») ήταν ένα τεράστιο δώρο για τον Ολυμπιακό. Ο οποίος αποφεύγει, πλέον, τον 3ο προκριματικό γύρο στο Champions League και θα πάρει μέρος κατ’ ευθείαν στα play off της διοργάνωσης.\nΜοναδική πιθανότητα να μην συμβεί αυτό, είναι η Λιόν ή η Νάπολι που παίζει απόψε με την Μπαρτσελόνα στη Βαρκελώνη, να κατακτήσουν το τρόπαιο.\nΑκόμα κι ο Ολυμπιακός αποκλειστεί από τα play off του Champions League, θα έχει εξασφαλίσει την είσοδό του στους ομίλους του Europa League. Διότι ο Άγιαξ πάει κατ’ ευθείαν στους ομίλους του Champions League, μετά την πρόκριση της Λιόν.\nΠροηγούμενο άρθροΜε κορωνοϊό και ο Ιτούδης • Tvkosmos\nΕπόμενο άρθροΟι πέντε πληγές της συμφωνίας για ΑΟΖ Ελλάδας-Αιγύπτου


Moonlight Tales: Στη λάθος πλευρά του παραδείσου (Κεφάλαιο 3)\nΣτη λάθος πλευρά του παραδείσου (Κεφάλαιο 3)\nΒρήκε την Αρετή να βηματίζει νευρικά πάνω κάτω στο σαλόνι. Από το ύφος της καταλάβαινε πως τα λόγια αγάπης που της είχε απαγγείλει την είχαν καλμάρει, αλλά μόνο προσωρινά.\n-Νόμιζα πως το είχες κόψει... της είπε βλέποντας την με το τσιγάρο στο χέρι.\nΕκείνη τον κοίταξε και το έσβησε στο τασάκι δίπλα της.\n-Κι εγώ νόμιζα πως, μετά την τελευταία μας κουβέντα, θα ήσουν πιο συνεπής! είπε εμφανώς εκνευρισμένη.\nΤην πλησίασε από πίσω, την αγκάλιασε και φίλησε τον γυμνό της λαιμό.\n-Καινούργιο άρωμα; της ψιθύρισε στο αυτί.\n-Αλέξανδρε! του φώναξε τινάζοντας τα χέρια του από πάνω της. Η ώρα έχει πάει ήδη δώδεκα και ξέρεις πως ο μπαμπάς εκνευρίζεται όταν δεν είσαι συνεπής!\nΣήκωσε τα χέρια του σε αμυντική στάση.\n-Εντάξει, εντάξει... είπε απολογητικά. Δώσε μου πέντε λεπτά να αλλάξω και θα φύγουμε.\nΈκανε να την φιλήσει μα τον απέφυγε.\n-Τελείωνε να χαρείς!\nΉταν ακόμη ένα από εκείνα τα κυριακάτικα γεύματα που σιχαινόταν, μα έκανε το χατίρι της Αρετής. Παρατηρούσε με την άκρη του ματιού του καθώς οδηγούσε, πώς διαγράφονταν στο στενό της φόρεμα το καλλίγραμμο κορμί της, τα ψηλά της πόδια, το μεγάλο της μπούστο. Χαμογέλασε αυτάρεσκα.\nΕκείνη δεν τον πρόσεχε, μιλούσε στο κινητό της και χειρονομούσε έντονα. Μαζί με τον πατέρα της, έναν αδίστακτο άνθρωπο σε ότι αφορούσε την δουλειά και τις σχέσεις του με τους ανθρώπους γενικότερα, διεύθυναν μια επιχείρηση κτηματομεσιτικών συναλλαγών. Στο πατρικό της, ήρθε αντιμέτωπος με το βλέμμα της μητέρας της, της Αμαλίας, που τους υποδέχτηκε με ένα ποτήρι κρασί στο χέρι. Φίλησε την Αρετή και αγνόησε επιδεικτικά εκείνον. Ποτέ δεν δέχτηκε το γεγονός πως η κόρη της τα έφτιαξε μ’ έναν απλό δάσκαλο και όχι με κάποιον της σειράς τους. Ο Αλέξανδρος δεν της έδωσε σημασία και προχώρησε στο εσωτερικό. Στο μεγάλο σαλόνι βρίσκονταν καθισμένοι η Χριστίνα, η μικρότερη αδερφή της, και ο πατέρας της, ο Παύλος Κομνηνός. Ο πατέρας της Αρετής ήταν μια έντονα επιβλητική μορφή, κι ας μην ήθελε να το παραδεχτεί ο Αλέξανδρος.\nΗ Χριστίνα κούνησε το χέρι της χωρίς να σηκώσει το κεφάλι της από το κινητό, ενώ ο πατέρας της την αγκάλιασε εγκάρδια ενώ έκανε μια δυνατή χειρονομία στον Αλέξανδρο. Πέρασαν κατευθείαν στην τραπεζαρία.\n-Έμαθα πως κληρονόμησες τελικά το σπίτι της Simone. του είπε ο Παύλος.\n-Ναι και, μάλιστα, είχα περάσει σήμερα από εκεί πριν έρθουμε. Είναι σε αρκετά καλή κατάσταση, παρά την ηλικία του.\n-Θα μπορούσα να βοηθήσω να πιάσει καλή τιμή, αν θέλεις να το πουλήσεις.\nΟ Αλέξανδρος κούνησε τα χέρια.\n-Δεν έχω τέτοια πρόθεση. Έχει συναισθηματική αξία για μένα...\nΗ Αμαλία γέλασε χαιρέκακα, πράγμα που έκανε τον Αλέξανδρο να νιώσει ενοχλημένος.\n-Αν είναι δυνατόν! είπε πίνοντας από το κρασί στο ποτήρι της. Να δένεσαι συναισθηματικά με τα τσιμέντα και τα τούβλα! Προσωπικά, το βρίσκω πολύ ανόητο να δένεσαι με ο,τιδήποτε, άψυχο ή έμψυχο.\n-Μητέρα! έκανε η Χριστίνα μα εκείνη αδιαφόρησε.\nΟ Αλέξανδρος προσπέρασε την έμμεση σπόντα και συνέχισε.\n-Σκεφτόμουν πως, με προσωπική εργασία, θα μπορούσα να το φτιάξω. Ίσως να το νοικιάζαμε, για ένα επιπλέον εισόδημα. Τι λες; είπε γυρνώντας προς την Αρετή.\nΕκείνη ανασήκωσε αδιάφορα τους ώμους της.\n-Κάνε ότι θες. Προσωπικά, πιστεύω πως με την εγκληματικότητα της περιοχής θα δυσκολευτείς αρκετά να το νοικιάσεις.\n-Καταραμένοι μετανάστες... είπε η μητέρα της Αρετής σιγά, καθώς έσπρωχνε από μπροστά της το σχεδόν ανέγγιχτο πιάτο της. Όλοι αυτοί οι καταραμένοι, είναι σαν αρρώστια, σαν μάστιγα και σαν μια τέτοια θα πρέπει να αντιμετωπιστεί.\n-Νομίζω ότι υπερβάλλεις. Είναι απλά κατατρεγμένοι άνθρωποι που έφυγαν να γλιτώσουν.\n-Ηλίθιοι ιδεολόγοι! Εσείς καταστρέψατε την χώρα...\n-Αμαλία, νομίζω πως παραφέρεσαι! παρενέβη ο Παύλος.\nΗ γυναίκα του δεν του απάντησε. Αντ’ αυτού, ξαναγέμισε το ποτήρι της.\n-Το μόνο κακό που έκανε ο πατέρας της καημένης της Simone, είπε προσπαθώντας να κρατήσει σταθερά το χέρι της, ήταν που δεν κατάφερε να τους ξεκάνεις όλους αυτούς τους βρωμιάρηδες.\n-Μητέρα, για το Θεό πια! την επέκρινε η Αρετή, μα εκείνη την αγνόησε εντελώς.\nΟ Αλέξανδρος άφησε το πιρούνι του στο τραπέζι και, προσπαθώντας να συγκρατήσει την αγανάκτηση του, ζήτησε να τον συγχωρέσουν και σηκώθηκε από το τραπέζι.\n-Θα σου τηλεφωνήσω... είπε στην Αρετή φιλώντας την στο μάγουλο.\nΜπήκε στο αμάξι κι έβαλε μπρος. Άνοιξε το παράθυρο και αφέθηκε στην απόλαυση της διαδρομής. Την τελευταία στιγμή, άλλαξε γνώμη και έβαλε ρότα για το σπίτι της γιαγιάς του. Δεν το είχε σκοπό, μα ξάφνου του είχε φανεί καλή ιδέα. Δεν ήταν μακριά.\nΈσπρωξε την παλιά ξύλινη πόρτα και τα νοσταλγικά αρώματα του παρελθόντος ξαναήρθαν στην μύτη του. Χάιδεψε τα παλιά, φθαρμένα, ξύλινα έπιπλα και οι αναμνήσεις ζωντάνεψαν. Ο παππούς του, ο Αλέξης, ήταν φημισμένος μαραγκός και ήταν εκείνος που του είχε μεταδώσει το μικρόβιο για την τέχνη αυτή. Πότε όμως δεν ασχολήθηκε πραγματικά με αυτό του το πάθος... Προτίμησε την σίγουρη καριέρα του δασκάλου.\nΠεριηγήθηκε στα δωμάτια. Στο μεγάλο υπνοδωμάτιο, στο βάθος του χολ, η παλιά κουνιστή πολυθρόνα της Simone ήταν γυρισμένη προς το παράθυρο. Πόσες ώρες την έβλεπε να κάθεται εκεί, να αγναντεύει από το ανοιχτό παραθύρι σαν να περίμενε κάποιον που ποτέ δεν ερχόταν. Ένα γλυκόπικρο συναίσθημα τον κατέκλυσε. Προσπάθησε να χαμογελάσει.\nΠιο ‘κει, δίπλα στην πόρτα, η μεγάλη, σκαλιστή, δίφυλλη ντουλάπα από ξύλο τριανταφυλλιάς. Την άγγιξε κι ένιωσε τα ανάγλυφα χειροποίητα σχέδια. Περιπλανήθηκε στο εσωτερικό της με περιέργεια. Πέρα από τα φουστάνια και τα κουτιά με τα παπούτσια και τα ρούχα, στο επάνω ράφι βρήκε κάτι που του τράβηξε το ενδιαφέρον. Το έπιασε με προσοχή και το απίθωσε πάνω στο κρεβάτι.\nΜπροστά του είχε ένα κόκκινο, ξύλινο κουτί, μια θήκη βιολιού από σφεντάμι, με χαραγμένα πάνω του τα αρχικά A.F.


Έτοιμος να επιστρέψει στον Προμηθέα ο Μάκης Γιατράς! - Basketworld.net\nBasketworld.net > News > Α1 > ΠΡΟΜΗΘΕΑΣ > Έτοιμος να επιστρέψει στον Προμηθέα ο Μάκης Γιατράς!\nΈτοιμος να επιστρέψει στον Προμηθέα είναι ο Μάκης Γιατράς, καθώς φέρεται ως το απόλυτο φαβορί να διαδεχθεί τον Ηλία Ζούρο, ο οποίος παραιτήθηκε από την τεχνική ηγεσία των Αχαιών.\nΟ 50χρονος προπονητής γνωρίζει πολύ καλά τα… κατατόπια, αφού εργαζόταν στην ομάδα της Πάτρας μέχρι το καλοκαίρι του 2021.\nΌπως όλα δείχνουν, ο Γιατράς θα αναλάβει το «τιμόνι» του Προμηθέα μέχρι το φινάλε της τρέχουσας σεζόν, ενώ δεν πρόκειται να αποτελέσει εμπόδιο το γεγονός πως εργάζεται παράλληλα ως ομοσπονδιακός της Εθνικής Νέων.\nΣύμφωνα με πληροφορίες, ο 50χρονος προπονητής θα καθοδηγήσει τους Αχαιούς στο παιχνίδι πρωταθλήματος με το Λαύριο την προσεχή Τετάρτη (20/4, 17:00).\nΘυμίζουμε ότι -χωρίς αυτό να συνδέεται απαραιτήτως με τη συγκεκριμένη εξέλιξη- ότι εδώ και μέρες κυκλοφορεί η φημολογία πως ο Βασίλης Σπανούλης θα είναι εκείνος που θα κάτσει στον πάγκο του Προμηθέα μετά το καλοκαίρι.\nΠρόκριση-θρίλερ του Προμηθέα στα ημιτελικά επί της ΑΕΚ


Eurostat: Γιατί οι τιμές στην Ελλάδα παραμένουν στα ύψη | EU.GreekReporter.gr\nHome Ανα χώρα Eurostat: Γιατί οι τιμές στην Ελλάδα παραμένουν στα ύψη\nΟι τιμές στην Ελλάδα αυξάνονται εύκολα και γρήγορα, αλλά μειώνονται δύσκολα και αργά. Αυτό το επιβεβαίωσε και έρευνα της Eurostat, για τη διαμόρφωση των τιμών. Σύμφωνα με τα στοιχεία της ευρωπαϊκής στατιστικής υπηρεσίας, που παρουσιάζει η «Καθημερινή της Κυριακής», στην Ελλάδα όταν μεταβάλλονται οι τιμές της βιομηχανίας είναι διαφορετικό το ποσοστό μετάδοσης – ή μετακύλισης – στις τιμές καταναλωτή στην περίπτωση αύξησης των τιμών απ’ ό,τι στην περίπτωση μείωσης.\nΣτην περίπτωση της Ελλάδας, όπως αναφέρει η «Καθημερινή», ο βαθμός μετάδοσης των αυξήσεων είναι διαφορετικός σε κάθε κλάδο τροφίμων. Σε ό,τι αφορά το ψωμί και τα δημητριακά, το ποσοστό μετάδοσης της αύξησης είναι 19,7% και της μείωσης μόλις 4,9%. Από την άλλη, στην κατηγορία του κρέατος, παρατηρείται συμμετρία (ποσοστό μετάδοσης της αύξησης 19,8% και της μείωσης 19,3%). Στο σύνολο των τροφίμων, οι αυξήσεις στις τιμές των βασικών γεωργικών προϊόντων μεταδίδονται στις τιμές του καταναλωτή σε ποσοστό 7,5% ενώ η μείωση σε 4,1%. Στα λαχανικά ειδικά, η αύξηση περνά σε ποσοστό σχεδόν 60% στις τιμές καταναλωτή, ενώ η μείωση σε ποσοστό περίπου 35%.\nΕρντογάν για γεωτρήσεις στην Ανατολική Μεσόγειο: Μην μας ζορίζετε, μην μας στριμώχνετε\nΑν. Μεσόγειος, ενεργειακά και ρωσικές επενδύσεις στην ατζέντα της συνάντησης Τσίπρα-Πούτιν\nΤούρκος υπουργός Άμυνας: Οι Έλληνες κλέβουν την ΑΟΖ της Λιβύης


Εγκαίνια του πρώτου σταθμού ανεφοδιασμού μικρών οχημάτων υδρογόνου | ΣΥΝΕΙΔΗΣΗ\nΣτο ΕΚΕΦΕ Δημόκριτος ο Περιφερειάρχης Αττικής Γ. Πατούλης\nΟ πρώτος σταθμός ανεφοδιασμού μικρών οχημάτων υδρογόνου εγκαινιάστηκε στις εγκαταστάσεις του Εθνικού Κέντρου Έρευνας Φυσικών Επιστημών «Δημόκριτος». Τα εγκαίνια πραγματοποιήθηκαν παρουσία του Περιφερειάρχη Αττικής Γ. Πατούλη, του Υπουργού Περιβάλλοντος και Ενέργειας Κωνσταντίνου Σκρέκα, του Υφυπουργoύ Ανάπτυξης Χρίστου Δήμα, του Υφυπουργού Μεταφορών Μιχάλη Παπαδόπουλου, του Διευθυντή και Πρόεδρου Δ.Σ. του Εθνικού Κέντρου Έρευνας Φυσικών Επιστημών «Δημόκριτος» Γιώργου Νούνεση, του ΓΓΕΚ καθ. Αθ. Κυριαζή, του Γ.Γ. Χωρικού Σχεδιασμού και Αστικού Περιβάλλοντος Ευθ. Μπακογιάννη, του Γ.Γ. Μεταφορών Ι. Ξιφαρά, του Βουλευτή της ΝΔ Γ. Κουμουτσάκου, του Προέδρου της ΚΕΔΕ Δ. Παπαστεργίου, Δημάρχων και εκπροσώπων φορέων.\nΟ Περιφερειάρχης Αττικής Γ. Πατούλης στην ομιλία του έκανε ιδιαίτερη αναφορά στην κλιματική και ενεργειακή κρίση και υπογράμμισε πως απαιτείται να γίνουν σημαντικά βήματα για την αξιοποίηση των φυσικών πόρων ενέργειες με τη χαμηλότερή δυνατή επιβάρυνση και την προστασία του Περιβάλλοντος. Ο Γ. Πατούλης εστίασε στις πρωτοβουλίες και τις δράσεις της Περιφέρειας Αττικής τονίζοντας ότι με συγκεκριμένα χρηματοδοτικά εργαλεία στηρίζει την έρευνα και την καινοτομία. Μάλιστα τόνισε έχει ενταχθεί στο Επιχειρησιακό Πρόγραμμα Αττική 2014-2020, η δημιουργία ενός πρότυπου και μοναδικού για τα ελληνικά δεδομένα Αττικού Κέντρου Τεχνολογίας Αισθητήρων από το ΕΚΕΦΕ Δημόκριτος. Επίσης ανέφερε ότι στο πλαίσιο του αναπτυξιακού της ρόλου η Περιφέρεια Αττικής θα μπορούσε να συμβάλλει και στην περαιτέρω διερεύνηση της χρήσης υδρογόνου ως εναλλακτική πηγή ενέργειας, με απώτερο σκοπό την αποδέσμευση από τα ορυκτά καύσιμα προς όφελος της οικονομίας, των πολιτών και του περιβάλλοντος. Επιπλέον πρόσθεσε:\n«Η κρίση της τιμής του φυσικού αερίου και γενικότερα των ορυκτών καυσίμων, καθιστούν πιο επίκαιρο το ρόλο που μπορεί να παίξει το υδρογόνο ως “καύσιμο” του μέλλοντος. Οι χώρες με σημαντικές ανανεώσιμες πηγές ενέργειας θα μπορούσαν ακόμη και να εξάγουν τέτοια ενέργεια με μορφή υδρογόνου. Απαιτείται συνεχής έρευνα και ανάπτυξη για να διασφαλιστεί ότι οι τεχνολογίες υδρογόνου είναι τεχνικά βελτιωμένες, αποδοτικές και όσο το δυνατόν πιο ανταγωνιστικές. Οφείλουμε στο πλαίσιο και της 4ης Βιομηχανικής Επανάστασης, που όπως υποστηρίζουν αρκετοί ήδη διανύουμε, να αξιοποιούμε νέα και σύγχρονα τεχνολογικά εργαλεία, πάντοτε όμως με σεβασμό στο περιβάλλον. Τα χρηματοδοτικά προγράμματα της ΕΕ έχουν υποστηρίξει την έρευνα και την καινοτομία για καθαρό υδρογόνο για πολλά χρόνια στο πλαίσιο της στρατηγικής της ΕΕ για την μείωση των εκπομπών άνθρακα και του στόχου της κλιματικά ουδέτερης ΕΕ έως το 2050».\nΝα σημειωθεί ότι η ανάπτυξη του όλου έργου βασίζεται κυρίως σε ελληνική τεχνογνωσία. Το ΕΚΕΦΕ «Δημόκριτος» αναπτύσσει σειρά σημαντικών ερευνητικών και αναπτυξιακών δραστηριοτήτων σχετικά με τις τεχνολογίες υδρογόνου και την ευρεία εφαρμογή τους στις μεταφορές, τη βιομηχανία και τον ενεργειακό τομέα.


ΕΠΙΣΚΕΥΕΣ ΠΛΥΝΤΗΡΙΩΝ ΚΗΦΙΣΙΑ, ΣΕΡΒΙΣ ΠΛΥΝΤΗΡΙΩΝ, 24hΕΠΙΣΚΕΥΕΣ ΠΛΥΝΤΗΡΙΩΝ ΚΗΦΙΣΙΑ, ΦΘΗΝΕΣ ΥΠΗΡΕΣΙΕΣ 24h\nΕΠΙΣΚΕΥΕΣ ΠΛΥΝΤΗΡΙΩΝ ΚΗΦΙΣΙΑ, Σέρβις ΠΛΥΝΤΗΡΙΩΝ, 24h\nΕΠΙΣΚΕΥΕΣ ΠΛΥΝΤΗΡΙΩΝ ΚΗΦΙΣΙΑ: Για γνήσια ανταλλακτικά πλυντηρίου και σέρβις πλυντηρίων Κηφισιά στείλτε ✅email για να λάβετε οικονομική προσφορά.\nService Πλυντηρίων Κηφισιά με εντελώς νέες GEO τεχνικές!\nΘΕΛΩ ΤΙΜΗ ΓΙΑ ΣΕΡΒΙΣ ΠΛΥΝΤΗΡΙΩΝ ΚΗΦΙΣΙΑ ΠΡΙΝ ΑΠΟΦΑΣΙΣΩ\nΓιατί ψάχνετε για σέρβις πλυντηρίων στην Κηφισιά φθηνά;\nΤο φθηνό σέρβις πλυντηρίων στην Κηφισιά είναι συνήθως ένα δόλωμα, ώστε ο ανυποψίαστος πελάτης στην πραγματικότητα να "τσιμπήσει". Αυτό, φυσικά, δεν σημαίνει ότι δεν γνωρίζει τι θέλει. Απλά οι διαφημιστικές καμπάνιες τον ωθούν σε μία διαδικασία που μαθηματικά θα στοιχίσει πολύ περισσότερο.


Πολιτισμός-Πεκίνο Sinocleansky Technologies Corp.\nΕίστε εδώ : Αρχική σελίδα>Σχετικά με εμάς>κουλτούρα\nΗ Beijing SinoCleansky Technologies Corp είναι περήφανη για τα τρέχοντα επιτεύγματα και αναζητά ευκαιρίες για περαιτέρω ανάπτυξη. Πιστεύουμε ακράδαντα ότι μέσω των κοινών μας προσπαθειών, σίγουρα θα μπορέσουμε να επιτύχουμε την αποστολή και το όραμά μας.\nΓια να κάνουμε τον ουρανό μας καθαρότερο\nΝα είναι ένας εξαιρετικός εταίρος σε παγκόσμιους βιομηχανικούς τομείς\nΚυρίαρχη υπηρεσία ；\nΝα είμαι βαθιά ευγνώμων\nσε όλες τις σχέσεις, κερδίστε την εύνοια του πελάτη και τον κοινωνικό σεβασμό.\nΤο επιχειρηματικό πνεύμα είναι ένα από τα καθοριστικά χαρακτηριστικά μας και είναι στη φύση μας. Είναι πάντα η αποστολή μας να κάνουμε τον ουρανό μας καθαρότερο. Τα προϊόντα μας είναι υψηλής απόδοσης και εξοικονόμησης ενέργειας, με τις καλύτερες πωλήσεις σε διάφορες χώρες. Είμαστε πρόθυμοι να συνεργαστούμε με όλες τις νέες ενεργειακές επιχειρήσεις για να συνεισφέρουμε περισσότερο στην πρόοδο των βιομηχανιών εξοικονόμησης ενέργειας και φιλικών προς το περιβάλλον της Κίνας.\nΤο να είμαστε μια εξαιρετική εταιρεία που κερδίζει την αγάπη των εργαζομένων, την εύνοια του πελάτη, την εμπιστοσύνη των μετόχων και τον κοινωνικό σεβασμό είναι η μακροπρόθεσμη επιδίωξή μας. Επιμένουμε στη βελτίωση της ικανότητας των εργαζομένων, σεβόμενοι κάθε εργαζόμενο και πιστεύουμε ότι η ανάπτυξη κάθε εργαζομένου συνδέεται στενά με την ανάπτυξη της εταιρείας μας. Έχουμε δημιουργήσει ένα περιβάλλον για τους υπαλλήλους να θέτουν στόχους που απαιτούν αυτοδιαχείριση ή ανεξάρτητη, δημιουργική δράση. Επιδιώκουμε να επιτύχουμε την κοινή ευημερία των εργαζομένων και της εταιρείας.\nΜε τα χρόνια, παρέχουμε ποιοτικές υπηρεσίες στους πελάτες μας και έχουμε επιτύχει υψηλό βαθμό αξιολόγησης από τους πελάτες μας. Προσπαθούμε το καλύτερό μας για να ικανοποιήσουμε τις διάφορες απαιτήσεις των πελατών μας, οι οποίες μας έκαναν να πάρουμε την εύνοια των πελατών. Θα καταβάλουμε συνεχείς προσπάθειες για να επιστρέψουμε στους πελάτες μας προϊόντα και υπηρεσίες καλύτερης ποιότητας. Κατά την έναρξη μιας νέας επιχείρησης, προσπαθούμε να μειώσουμε τον κίνδυνο στο ελάχιστο και να δημιουργήσουμε κέρδη στο μέγιστο, κάνοντας μας να κερδίσουμε την εμπιστοσύνη των μετόχων. Κάθε χρόνο πραγματοποιούμε μια συνάντηση μετόχων, για να κάνουμε τους μετόχους μας να κατανοήσουν καλύτερα τη λειτουργία και την κατεύθυνση ανάπτυξης της εταιρείας μας στο μέλλον.\nΤο να αναλάβεις τις κοινωνικές ευθύνες με ένα ευγνώμονο μυαλό είναι επίσης η πεποίθηση του SinoCleansky. Κινητοποιούμε πόρους και αφιερώνουμε προσπάθεια για να συμβάλουμε θετικά στη σφαίρα που επηρεάζουμε. Θα συμβάλλουμε συνεχώς στην κοινωνία!\nΗ SinoCleansky θα συνεχίσει επίσης να παίζει τον ρόλο μας στη διεύρυνση της παγκόσμιας οικονομίας, ενώ προσπαθεί πάντα να εμπλουτίσει την κοινωνία στην οποία δραστηριοποιείται. Θα παραμείνουμε συνεχώς ένα βήμα μπροστά στη δημιουργία νέας αξίας για τη στήριξη της πράσινης ενέργειας, την προώθηση της πράσινης οικονομίας και την προώθηση του ανθρώπινου πολιτισμού και της προόδου!


Ο Σταμάτης Κραουνάκης και ο Γιάννης Γιοκαρίνης στο νέο τραγούδι του Γιώργου Αλτή, ο Ηριδανός! | Gefira.gr\nΟ Γιώργος Αλτής εμπνέεται από τον αρχαίο ποταμό “Ηριδανό” και μας παρουσιάζει ένα λαϊκό τραγούδι “από τα παλιά” παρέα με τον Σταμάτη Κραουνάκη και τον Γιάννη Γιοκαρίνη.\nYoutube: “Ο Ηριδανός“\nΜίμη Ανδρουλάκη – Νύχτα με πέντε φεγγάρια\nΕίναι μια ματαιόδοξη μικροαστή που κολακεύεται να αποπλανά διασημότητες; Ποιο είναι το κίνητρο της Λίνας που παίζει σε μια ζαριά ...\nΈνα από τα πιο επιτυχημένα franchises κινουμένων σχεδίων στον κόσμο επιστρέφει με την μεγαλύτερη κωμική περιπέτεια του 2016! Η αμερικανική ...\nΤολμηρή, προκλητική και αιχμηρή, η σπουδαία σύγχρονη όπερα Powder her face (1995) του «τρομερού παιδιού» της βρετανικής μουσικής Τόμας Άντες έρχεται να σκανδαλίσει το κοινό στην Εναλλακτική ...


Πλατων Περι Κινησεως - Φιλοσοφια (BKS.0348141)\nΑρχική > Βιβλία > Φιλοσοφία > ΠΛΑΤΩΝ ΠΕΡΙ ΚΙΝΗΣΕΩΣ\nΑΡΒΑΝΙΤΑΚΗΣ ΤΑΣΟΣ στην κατηγορία ΦΙΛΟΣΟΦΙΑ\nΣυγγραφέας: ΑΡΒΑΝΙΤΑΚΗΣ ΤΑΣΟΣ\nΣτην εργασία αυτή ο καθηγητής φιλοσοφίας Τάσος Αρβανιτάκης αναλύει εκτενώς και εμπεριστατωμένα το θέμα της κίνησης στο έργο του Πλάτωνα, ένα θέμα που καταλαμβάνει πολύ μεγάλο χώρο στη σκέψη και το έργο του σημαντικού αυτού φιλοσόφου της αρχαιότητας.\nΑρχικά εξετάζεται η θέση του Πλάτωνα έναντι αυτών του Παρμενίδη και του Ηράκλειτου και αναλύεται η επίδραση των αντιλήψεών του για το ζήτημα της κίνησης σε ολόκληρη την Πλατωνική φιλοσοφία. Στη συνέχεια εξετάζονται ξεχωριστά οι θέσεις του Πλάτωνα για την κίνηση της ψυχής, των κοινών κινήσεων ψυχής και σώματος και επίσης η σημασία της μουσικής, του χορού και της γυμναστικής στο πλαίσιο της πλατωνικής παιδείας. Στην εργασία αυτή του Τάσου Αρβανιτάκη επιχειρείται, ακόμα, μια ρηξικέλευθη σύγκριση του Πινδάρου με τον Πλάτωνα στα πεδία που αφορούν την κίνηση του σώματος.\nΗ ουσιαστική και έγκυρη αυτή ανάλυση του διακεκριμένου καθηγητή και συγγραφέα αποτελεί ένα σημαντικό βήμα προς την κατανόηση της πλατωνικής φιλοσοφίας αλλά και του στοχασμού κατά την αρχαιότητα, γενικότερα.\nΠΛΑΤΩΝ ΠΕΡΙ ΚΙΝΗΣΕΩΣ (BKS.0348141)\nΠΛΑΤΩΝ ΠΕΡΙ ΚΙΝΗΣΕΩΣ BKS.0348141 BKS.0348141 ΑΡΒΑΝΙΤΑΚΗΣ ΤΑΣΟΣ ΑΡΒΑΝΙΤΑΚΗΣ ΤΑΣΟΣ ΦΙΛΟΣΟΦΙΑ Κατηγορία: ΦΙΛΟΣΟΦΙΑ •ΑΡΒΑΝΙΤΑΚΗΣ ΤΑΣΟΣ στην κατηγορία ΦΙΛΟΣΟΦΙΑ ISBN: 960-7760-43-3 Συγγραφέας: ΑΡΒΑΝΙΤΑΚΗΣ ΤΑΣΟΣ Εκδοτικός οίκος: ΖΗΤΡΟΣ Σειρά: ΣΚΕΨΗ Σελίδες: 341 Διαστάσεις: 17Χ24 Ημερομηνία Έκδοσης: 1999 Στην εργασία αυτή ο καθηγητής φιλοσοφίας Τάσος Αρβανιτάκης αναλύει εκτενώς και εμπεριστατωμένα το θέμα της κίνησης στο έργο του Πλάτωνα, ένα θέμα που καταλαμβάνει πολύ μεγάλο χώρο στη σκέψη και το έργο του σημαντικού αυτού φιλοσόφου της αρχαιότητας. Αρχικά εξετάζεται η θέση του Πλάτωνα έναντι αυτών του Παρμενίδη και του Ηράκλειτου και αναλύεται η επίδραση των αντιλήψεών του για το ζήτημα της κίνησης σε ολόκληρη την Πλατωνική φιλοσοφία. Στη συνέχεια εξετάζονται ξεχωριστά οι θέσεις του Πλάτωνα για την κίνηση της ψυχής, των κοινών κινήσεων ψυχής και σώματος και επίσης η σημασία της μουσικής, του χορού και της γυμναστικής στο πλαίσιο της πλατωνικής παιδείας. Στην εργασία αυτή του Τάσου Αρβανιτάκη επιχειρείται, ακόμα, μια ρηξικέλευθη σύγκριση του Πινδάρου με τον Πλάτωνα στα πεδία που αφορούν την κίνηση του σώματος. Η ουσιαστική και έγκυρη αυτή ανάλυση του διακεκριμένου καθηγητή και συγγραφέα αποτελεί ένα σημαντικό βήμα προς την κατανόηση της πλατωνικής φιλοσοφίας αλλά και του στοχασμού κατά την αρχαιότητα, γενικότερα. ΠΛΑΤΩΝ ΠΕΡΙ ΚΙΝΗΣΕΩΣ